Μαθήματα Γερμανικών στα Ελληνικά μέσω Skype | Κλεάνθη Λιοδάκη\nΛΙΓΑ ΛΟΓΙΑ ΓΙΑ ΤΟΝ ΤΡΟΠΟ ΔΙΔΑΣΚΑΛΙΑΣ ΚΑΙ ΤΑ ΜΑΘΗΜΑΤΑ ΓΕΡΜΑΝΙΚΩΝ\nΟνομάζομαι Κλεάνθη Λιοδάκη και είμαι απόφοιτος Γερμανικής Γλώσσας και Φιλολογίας του Καποδιστριακού Πανεπιστημίου Αθηνών. Διδάσκω Γερμανικά online μέσω Skype με μία μέθοδο, η οποία συσχετίζει και συγκρίνει τις δύο γλώσσες, και οδηγεί το μαθητή στο να εμπεδώσει τη Γερμανική και να τη χρησιμοποιήσει σωστά χωρίς να περιορίζεται απο τη μητρική του. Aπευθύνομαι σε Έλληνες φοιτητές ή επιστήμονες, οι οποίοι ζουν ή σκοπεύουν να ζήσουν σε γερμανόφωνη χώρα ή γερμανόφωνο περιβάλλον.\nΕπιθυμώ να προσφέρω κάτι που λείπει από το διδακτικό χώρο: ουσιαστική, αλλά και γρήγορη γνώση. Στόχος μου είναι να σας χαρίσω τα εργαλεία εκείνα, με τα οποία θα αποσυναρμολογήσετε και θα συναρμολογήσετε ξανά τη Γερμανική Γλώσσα, το σκελετό της, φτάνοντας στο σημείο να καταλαβαίνετε πώς λειτουργεί. Αυτό μειώνει αυτομάτως το χρόνο που απαιτείται για την επίτευξη του στόχου σας.\nΗ ένταξή μας σε ένα τμήμα ανομοιογενές, με ανθρώπους που τυχαίνει να μην έχουν τους ίδιους στόχους με εμάς, παρεμποδίζει τη γρήγορη, αντίστοιχη με τις δυνατότητές μας πρόοδο.\nΜε γνώμονα τα παραπάνω, και δεδομένου ότι ο κάθε άνθρωπος-μαθητής είναι διαφορετικός, δεν προσπαθώ να ακολουθήσω πιστά τη σειρά ενός διδακτικού βιβλίου. Γνωρίζοντας το μαθητή, και έχοντας λάβει υπόψιν τον επιθυμητό στόχο και τον υπολοιπόμενο χρόνο, ακολουθώ ένα πλάνο φτιαγμένο ειδικά για εκείνον. Έως την εκπλήρωση του στόχου μας κινούμαστε σαν ομάδα. Ο μαθητής έχει την πλήρη υποστήριξη και αφοσίωση από μέρους μου. Η κατάκτηση της ξένης γλώσσας έρχεται φυσικά, δίχως για παράδειγμα την χωρίς νόημα ατελείωτη αποστήθιση πινάκων.\nΚύριο μέλημά μου στην ουσία είναι να βοηθήσω εκείνους που στις μέρες μας αναγκάζονται να μάθουν με ταχύτατο ρυθμό μια γλώσσα που έχει τη φήμη ότι είναι δύσκολη. Θα χαρώ να βρεθώ δίπλα σας στην προσπάθειά σας αυτή, για να σας δώσω τη γνώση, τα εργαλεία, τις απαντήσεις, τα μπράβο που θα σας οδηγήσουν σε αυτό που έχετε στοχεύσει.\nΗ ΓΝΩΜΗ ΤΩΝ ΜΑΘΗΤΩΝ\nΓια τα μαθήματα μέσω skype με την Κλεάνθη έμαθα τυχαία μέσω ίντερνετ και έμεινα κάτι παραπάνω από ικανοποιημένη. Είναι πολύ καλή στη δουλειά της, οργανωτική και η φιλικότητα της δημιουργεί ένα πολύ ευχάριστο κλίμα στο μάθημα. Είναι ευέλικτη και προσαρμοστική όσον αφορά στο πρόγραμμα και γρήγορη και αποτελεσματική στην διόρθωση παλιών ασκήσεων και στην αποστολή νέων. Τη συστήνω ανεπιφύλακτα σε όποιον ενδιαφέρεται ανεξαρτήτως επιπέδου!\nΗ Κλεάνθη προσφέρει ένα Παραμυθένιο μάθημα εντός και εκτός εισαγωγικών. Έμαθα όχι μόνο Γραμματική και Λεξιλόγιο, άλλα και πώς να μιλάω Γερμανικά στην καθημερινότητά μου, συγκρίνοντας, και όχι προσπαθώντας να ξεχάσω τη μητρική μου.\nΣυγκριτικό πλεονέκτημα της Κλεάνθης θεωρώ πως είναι το γεγονός ότι η ίδια ζει και εργάζεται στην Γερμανία, καθώς η γλώσσα είναι “ζωντανός οργανισμός” και δεν θα μπορούσε να αποδοθεί η ομιλούσα γλώσσα από κάποιον που απλά μένει στην Ελλάδα και τη διδάσκει από εκεί.\nΕπιπλέον, η βοήθειά της κατά τη διάρκεια της προετοιμασίας μου για επαγγελματικές συνεντεύξεις ήταν καταλυτική.\nΘεωρώ πως η επιλογή είναι ιδανική, αν πραγματικά θες να μάθεις να μιλάς τη Γλώσσα, και όχι απλά να μάθεις στείρους κανόνες.\nΌταν μετακόμισα Γερμανία για εργασία, συνειδητοποίησα ότι παρόλο που δε χρειαζόμουν τη γλώσσα στη δουλειά, η ζωή μου θα γινόταν πολύ πιο εύκολη, αν μάθαινα να επικοινωνώ με τους ανθρώπους γύρω μου στη γλώσσα τους, τη Γερμανική.\nΞεκίνησα με τα μαθήματα που μου πρόσφερε η εταιρία, δυστυχώς όμως το μάθημα προχωρούσε με πολύ αργούς ρυθμούς, αφού δεν υπάρχει η δυνατότητα κατανομής τμημάτων με βάση το επίπεδο των μαθητών.\nΟπότε στράφηκα σε φροντιστήριο με εντατικά μαθήματα, που αφενός σε συνδυασμό με την εργασία μου με εξουθένωσε σωματικά, αφετέρου έχανα πολλά μαθήματα λόγω εργασίας και επαγγελματικών ταξιδίων.\nΤη λύση τη βρήκα με το ιδιαίτερο μάθημα, και δη εξ αποστάσεως, μέσω skype, μάθημα στα μέτρα μου, με πλήρη ευελιξία, καθώς μπορώ να κάνω μάθημα όπου κι αν βρίσκομαι, όποτε μπορώ, αρκεί να έχω ίντερνετ.\nΚαι με τη Κλεάνθη ως δασκάλα να μου δείχνει ένα πολύ διαφορετικό τρόπο εκμάθησης που δεν εμπεριέχει καθόλου την αποστήθιση/παπαγαλία, που είχα συναντήσει μέχρι τώρα με όλους τους άλλους δασκάλους.\nΤα γερμανικά είναι όντως μια δύστροπη γλώσσα, ένας γλωσσοδέτης, αυτό που χρειάζεσαι είναι κάποιον να στη λύσει, εκπαιδεύοντάς σε να σκέφτεσαι "Γερμανικά"... δηλαδή την Κλεάνθη!\nΑποφάσισα να μάθω Γερμανικά κυρίως λόγω ανάγκης, μιας και ζω εδώ και κάποια χρόνια στη Γερμανία και συνειδητοποίησα ότι χωρίς τη γλώσσα δε θα μπορέσω ποτέ να καταλάβω τί συμβαίνει γύρω μου. Για κάποια χρόνια έκανα μαθήματα ακολουθώντας τον κλασσικό τρόπο διδασκαλίας, σε γκουπ ή ιδιαίτερα, με γνώμονα κάποιο βιβλίο. Ήμουν αρκετά ευχαριστημένη με την πρόοδό μου, αλλά πάντα ένιωθα ότι είναι μια γλώσσα που μαθαίνω επειδή πρέπει, και όχι επειδή θέλω.\nΤα μαθήματα με την Κλεάνθη με βοήθησαν να αγαπήσω τη γλώσσα και να την αντιμετωπίσω πιο θετικά. Τα μαθήματά μας δε βασίστηκαν σε κάποιο συγκεκριμένο βιβλίο, αλλά σε κείμενα από εφημερίδες ή μικρά παραμύθια. Στην αρχή ήμουν επιφυλακτική, μιας και μέχρι τότε ακολουθούσα πάντα κάποιο βιβλίο που με βοηθούσε να καταλάβω πόσα κεφάλαια μένουν για να φτάσω κάποιο επίπεδο. Μετά από κάποια μαθήματα όμως είδα ότι το υλικό που προσφέρει η Κλεάνθη ειναι υπεραρκετό και πολύ πιο ευχάριστο. Αναλύοντας όλες τις προτάσεις του κειμένου, άρχισα σιγά-σιγά να καταλαβαίνω τη δομή της γλώσσας σε βάθος, και όχι με βάση κανόνων που έπρεπε να αποστηθίσω μέχρι τώρα.\nΤα μαθήματα ήταν πάντα ευέλικτα, ήμασταν σε συνεχή επικοινωνία, και πολλές φορές, αν κατάφερνα να στείλω τις ασκήσεις αρκετές μέρες πριν το επόμενο μάθημα, μου έστελνε επιπλέον κείμενα. Η Κλεάνθη ενδιαφέρεται πραγματικά να σου μάθει Γερμανικά. Αν και η διάρκεια του κάθε μαθήματος είναι προγραμματισμένη πάνω στη διδαχθείσα ύλη, σε κάποιες περιπτώσεις έκλεινε το τηλέφωνο μόνο όταν ήταν σίγουρη ότι κατάλαβα όσα μου εξήγησε και είχαμε τελειώσει το κείμενο που θέλαμε - ακόμα και αν αυτό της κόστιζε 15 λεπτά παραπάνω από την κανονική διάρκεια.\nΣυστήνω την Κλεάνθη σε όποιον φίλο με έχει ρωτήσει λεπτομέρειες για τα μαθήματα Γερμανικών που έκανα, η μέθοδός της σε συνδυασμό με την εργατικότητά της φέρνουν απίστευτα αποτελέσματα!\nΔυστυχώς χρειάστηκε σε μεγάλη ηλικία να μετακομίσω στη Γερμανία λόγω έλλειψης εργασίας στην Ελλάδα. Στη ηλικία μου θεωρούσα ότι είναι ακατόρθωτο να μάθει κανείς να χρησιμοποιεί μια τελείως άγνωστη μέχρι τώρα γλώσσα. Μέσα σε 4 μήνες εντατικών μαθημάτων κατάφερα να μιλάω σε αρκετά καλό επίπεδο και βρήκα μάλιστα θέση ως επιμελητής σε νοσοκομείο της Γερμανίας. Αν και ο μεγαλύτερος φόβος μου ήταν πως θα φαίνομαι αναξιόπιστος ως γιατρός μιλώντας σπαστά, δεν αντιμετώπισα κανένα πρόβλημα χάρη στην εντατική δουλειά που κάναμε με την Κλεάνθη.\nΌλα τα προσφερόμενα μαθήματα μπορούν να πραγματοποιηθούν μέσα από μία κάμερα.\nΟι ασκήσεις αποστέλλονται ηλεκτρονικά μέσω google docs, ο μαθητής στέλνει ανά πάσα στιγμή τις απαντήσεις του για διόρθωση, και κατόπιν ανατροφοδοτείται με καινούριο υλικό. Με τον τρόπο αυτό αξιοποιείται ο χρόνος εκτός μαθήματος κατά το βέλτιστο, αφού δάσκαλος και μαθητής βρίσκονται σε μια διαρκή επικοινωνία. Συνεπώς, ο ίδιος ο μαθητής συμμετέχει σημαντικά στο ρυθμό του μαθήματος, καθορίζει δηλαδή το διάστημα που απαιτείται ως την επίτευξη του στόχου του.\nΗ κατάκτηση ενός γλωσσικού επιπέδου εξαρτάται από διάφορους παράγοντες, όπως την επιμέλεια, το κίνητρο, το ενδιαφέρον του μαθητή, την έφεσή του στις γλώσσες. Εκτός αυτού, σημαντικό ρόλο στην πρόοδο παίζουν η ηλικία, η συχνότητα των μαθημάτων ή και ο τόπος διαμονής του μαθητή.\nΣύμφωνα με το Ινστιτούτο του Goethe οι ώρες που απαιτούνται για την απόκτηση των Α1, Α2 και Β1 είναι:\nΑ1 → 80 ώρες A2 → 200 ώρες B1 → 350 ώρες\nΕπειδή όμως η μέθοδος που θα δουλεύουμε είναι ιδιαίτερα αποτελεσματική, ο χρόνος αυτός μειώνεται σχεδόν κατά το ήμισυ (οι 350 ώρες γίνονται 180 ώρες). Ας θεωρήσουμε λοιπόν ότι για την απόκτηση του Β1 χρειαζόμαστε 180 διδακτικές ώρες. Ο κάθε μαθητής θα πρέπει να κατανείμει τις απαιτούμενες ώρες διδασκαλίας μέσα στο διάστημα το οποίο έχει στη διάθεσή του.\nΑν υποθέσουμε ότι σε ένα σχολικό έτος έχουμε στη διάθεσή μας περίπου 30 εβδομάδες για διδασκαλία (έχοντας αφαιρέσει γιορτές, αργίες, διακοπές), μπορεί εύκολα κανείς να αποκτήσει το πτυχίο Β1 μέσα σε μερικούς μήνες. Ο κάθε μαθητής είναι μοναδικός, εξαρτάται λοιπόν από εκείνον πώς θα ¨χωρέσει¨ μέσα σε αυτό το διάστημα τις 180 απαιτούμενες ώρες.\nΕκείνοι που βιάζονται εξαιρετικά να μάθουν τη γλώσσα, μπορεί να προτιμήσουν ένα υπερεντατικό μάθημα, το οποίο θα τους οδηγήσει σε σύντομο χρονικό διάστημα σε ένα ικανοποιητικό επίπεδο κατανόησης της γλώσσας. Αυτό είναι εφικτό, όμως σε αυτήν την περίπτωση απαιτείται ¨αφοσίωση¨ και από τη μεριά του μαθητή, αλλά και από τη μεριά του δασκάλου. Αφοσίωση δε σημαίνει ¨εξάρτηση¨. Επειδή κι εγώ η ίδια είχα την τύχη να διδαχτώ από δασκάλα που μέλημά της ήταν να μου δώσει όσο το δυνατόν πιο γρήγορα τις γνώσεις που θα με βοηθούσαν να ¨αποδεσμευτώ¨ από κείνη, έτσι κι εγώ, ακολουθώντας την ίδια τακτική, βιάζομαι και χαίρομαι να αποδεσμεύω τον μαθητή, να τον διδάσκω όλα εκείνα που θα τον ελευθερώσουν απο μία αίθουσα διδασκαλίας, από ένα βιβλίο και από εμένα. Αυτή είναι η χαρά του δασκάλου!\nΓια αρχάριους μαθητές προσφέρονται μαθήματα σύμφωνα με το παρακάτω ενδεικτικό πλάνο (οι τιμές ισχύουν για τις πρώτες 90 διδακτικές ώρες):\nΓια εργαζομένους ή φοιτητές (16 διδακτικές ώρες σε 4 εβδομάδες)\nμάθημα 2 φορές την εβδομάδα από 2 διδακτικές ώρες\nιδιαίτερο μάθημα: 480 ευρώ για το πακέτο μαθημάτων\nμάθημα με 2 άτομα: 240 ευρώ/άτομο για το πακέτο μαθημάτων\nΓια εκείνους που έχουν περισσότερο χρόνο (60 διδακτικές ώρες σε 4 εβδομάδες)\nμάθημα 15 ώρες την εβδομάδα\n(5% έκπτωση για πληρωμή σε δυο δόσεις)\n1 άτομο: 1800 ευρώ για το πακέτο μαθημάτων\n2 άτομα: 900 ευρώ ανά άτομο για το πακέτο μαθημάτων\nΕπίπεδο Β1 σε 1,5 μήνα χωρίς προηγούμενες γνώσεις - απευθύνεται σε άτομα που έχουν καλή γνώση της ελληνικής γραμματικής και σύνταξης και δεν εργάζονται ή δε φοιτούν, ώστε να έχουν χρόνο να αφιερώσουν στο μάθημα των Γερμανικών (90 διδακτικές ώρες σε 6 εβδομάδες)\nγια δύο φίλους με κοινό στόχο\nιδιαίτερο μάθημα: 2700 ευρώ\nΤα μαθήματα θα πρέπει να προπληρώνονται ως πακέτα 10 διδακτικών ωρών, ενώ τα εντατικά τμήματα θα πρέπει να πληρώνονται ως πακέτα μαθημάτων κατόπιν συμφωνίας.\nΟι τιμές που ισχύουν για προχωρημένους μαθητές είναι οι παρακάτω:\nιδιαίτερο μάθημα: από 32 ευρώ/μία διδακτική ώρα (1 διδακτική ώρα=45 λεπτά)\nμάθημα με 2 μαθητές: από 35 ευρώ/μία διδακτική ώρα (1 διδακτική ώρα=45 λεπτά)\nμάθημα με 3 μαθητές: 39 ευρώ/μία διδακτική ώρα (1 διδακτική ώρα=45 λεπτά)\nΌλα τα μαθήματα θα πρέπει να προπληρώνονται ως πακέτο μαθημάτων, κατόπιν συνεννόησης.\nΗ μία διδακτική ώρα αντιστοιχεί σε 45 λεπτά της ώρας.\nΟ μαθητής θα πρέπει να είναι προετοιμασμένος στο μάθημά του.\nΣε περίπτωση που ο μαθητής αποφασίσει να μη συνεχίσει τα μαθήματα, το ποσό των διδάκτρων θα παρακρατείται. Το ίδιο ισχύει και για την περίπτωση συνεχόμενης ακύρωσης των μαθημάτων. Η αναπλήρωση κάποιου μαθήματος θα πρέπει να λαμβάνει χώρα εντός ενός μήνα από την πληρωμή του πακέτου των 10 διδακτικών ωρών.\nΟ μαθητής θεωρείται δεσμευμένος για τα παραπάνω, αφ’ ότου έχει γίνει δοκιμαστικό μάθημα και έχει δεκτεί να συνεχίσει.\nΣΥΜΠΛΗΡΩΣΕ ΤΗΝ ΑΙΤΗΣΗ\nΚλεάνθη Λιοδάκη, Schlierbacher Landstraße 198, 69118 Heidelberg.\nΤηλέφωνο: (0049) (0)176 5654 7030. e-mail: kleanthiyorke@gmail.com\nΕίμαστε μερικά μέτρα από τη στάση λεωφορείων "Schlierbach-Orthopädische Klinik" (λεωφορεία 35, 735, 752, 754) και από τη στάση S-Bahn "Heidelberg Orthopädie" (S1, S2, S5)


Σπανού: «Να έχουμε πάθος, ενέργεια και ψυχή»\n«Προετοιμαζόμαστε σκληρά για μια μεγάλη διοργάνωση, όπως είναι το Παγκόσμιο Κύπελλο. Ξέρουμε τι έχουμε να αντιμετωπίσουμε. Εμείς προχωράμε όπως ξέρουμε, δηλαδή με χαμηλούς τόνους και σκληρή δουλειά, ενώ ενσωματώνουμε και τα νέα παιδιά. Υπάρχουν και τα φιλικά σε λίγες ημέρες όπου θα βγουν τα πρώτα συμπεράσματα της προετοιμασίας αρχής γενομένης με το Βέλγιο», ήταν αρχικά τα λόγια της 25χρονης παίκτριας.\nΣτον αθλητισμό πολλοί παράγοντες παίζουν το ρόλο τους, με την Σπανού, ωστόσο, να σημειώνει ότι δεν θα αλλάξει κάτι στην ψυχολογία της ομάδας παρά το γεγονός ότι προετοιμάζεται για μια τόσο μεγάλη διοργάνωση. «Δεν θεωρώ ότι υπάρχει κάτι το διαφορετικό. Πρόκειται για μια διοργάνωση στην οποία συμμετέχουν οι 16 καλύτερες και πιο δυνατές εθνικές ομάδες στον κόσμο. Αυτό δεν αλλάζει κάτι στην προετοιμασία και την ψυχολογία μας. Κάθε παιχνίδι για μας είναι δύσκολο, όπως ήταν και στο Ευρωμπάσκετ πέρυσι στην Πράγα. Το πλάνο της φιλοσοφίας δεν διαφοροποιείται. Κοιτάμε μόνο την ομάδα μας και πως θα βελτιωθούμε όσο γίνεται περισσότερο. Θέλουμε να είμαστε έτοιμες να αντιμετωπίσουμε τα πρώτα εμπόδια που θα βρεθούν μπροστά μας στην Τενερίφη, τις τρεις ομάδες του ομίλου μας».\nΟσο για το τι περιμένουμε να δούμε από την Εθνική στην Τενερίφη δεν χρειάστηκε να σκεφτεί και πολύ. «Μα φυσικά αυτό που βγάλαμε και πέρυσι. Πάθος, ενέργεια και ψυχή. Να είμαστε στα «κόκκινα» και σε κάθε παιχνίδι να δίνουμε τον καλύτερό μας εαυτό με την ενέργεια και το πάθος μας. Στο περασμένο Ευρωμπάσκετ κάναμε όλους να μας προσέξουν και να κερδίσουμε τον σεβασμό τους.. Τώρα ο στόχος είναι να δείξουμε ξανά τον πραγματικό μας εαυτό. Ποτέ δεν τα παρατάμε και παλεύουμε μέχρι το τελευταίο δευτερόλεπτο του παιχνιδιού».


Τα ταξίδια μου : Μαρμελάδα με Βανίλιες\n2 κιλά ώριμες βανίλιες, χωρίς τις φλοίδες και τα κουκούτσια\n1 ½ κιλό ζάχαρη, καστανή ή λευκή\n2 ξυλάκια κανέλας ή 4 κομμάτια αστεροειδή γλυκάνισο\nΟ χυμός από μισό ζουμερό λεμόνι\n2 ή 4 αποστειρωμένα βάζα\nΔιαλέγουμε ώριμα και γερά φρούτα με γυαλιστερή φλοίδα.\nΤα πλένουμε καλά και τα σκουπίζουμε. Τα ξεφλουδίζουμε, αφαιρούμε τα κουκούτσια και τα κόβουμε σε λεπτές φέτες ή τα πολτοποιούμε στο multi για ένα ομοιόμορφο αποτέλεσμα.\nΒάζουμε τα φρούτα μέσα σε μια βαθιά κατσαρόλα, προσθέτουμε τη ζάχαρη, σκεπάζουμε την κατσαρόλα και τα αφήνουμε στην άκρη για μία ώρα.\nΜετά, βάζουμε την κατσαρόλα πάνω σε δυνατή φωτιά.\nΌταν αρχίζει η μαρμελάδα να βράζει, προσθέτουμε τα μπαχαρικά.\nΑνακατεύουμε πολλές φορές με ξύλινη κουτάλα και αφαιρούμε με ένα κουτάλι τον αφρό που σχηματίζεται περιφερειακά.\nΌταν η μαρμελάδα μας αρχίσει να φουσκώνει, τότε χαμηλώνουμε τη φωτιά και συνεχίζουμε το βράσιμο, μέχρι να πήξει.\nΛίγο πριν την κατεβάσουμε από τη φωτιά, προσθέτουμε το χυμό λεμονιού, ανακατεύουμε και την αφήνουμε να πάρει ακόμα μια βράση.\nΌταν είναι έτοιμη, αποσύρουμε την κατσαρόλα από τη φωτιά, αφαιρούμε τα μπαχαρικά και γεμίζουμε με τη ζεστή μαρμελάδα αποστειρωμένα βάζα. Τα κλείνουμε καλά με τα καπάκια τους, τα αναποδογυρίζουμε και τα αφήνουμε πάνω σε μια πετσέτα, να κρυώσουν.\nΗ μαρμελάδα μας είναι έτοιμη να την καταναλώσουμε ή να την φυλάξουμε!\nPosted by Helen Gr at 8:03 π.μ.\nΞανθή 21 Αυγούστου 2013 - 11:23 π.μ.\nΥπέροχη και αρωματική,έχω φτιάξει μαζί με βερίκοκα για φέτος κι έπεται συνέχεια.\nHelen Gr 23 Αυγούστου 2013 - 8:59 μ.μ.\nΚι εγώ πέρσι την έφτιαξα με ροδάκινο και έγινε εξαιρετική.\nΦέτος είπα να τη δοκιμάσω μόνη της και μας άρεσε το αποτέλεσμα.\nΚαλό σου βράδυ, Ξανθή μου!\nmm_skg 21 Αυγούστου 2013 - 2:25 μ.μ.\nΠολυ αγαπημενη μαρμελλαδα, εγω βαζω συνηθως αστεροειδη γλυκανισο! Κι εγω εφτιαξα μια ποσοτητα φετος και μαλλον θα το επαναλαβω, καθως την μιση την χρησιμοποιησα ηδη...\nHelen Gr 23 Αυγούστου 2013 - 9:01 μ.μ.\nΣυμφωνούμε απολύτως, Μαρίνα μου, θέλει λίγο άρωμα! Όποιο από τα δύο μπαχαρικά να διαλέξεις, ταιριάζει απόλυτα!\nΚι εγώ λέψ να ξαναφτιάξω....


Είπε αντίο στη Βάσκο ο Ζαμπά - Forza Online News\nΕίπε αντίο στη Βάσκο ο Ζαμπά\nΡεπορτάζ 26 Νοεμβρίου 2021\tαπο Μάνος Τσαλγατίδης\nΌπως αποκάλυψε η FORZA, ο Λέο Ζαμπά επιστρέφει στον ΠΑΟΚ μετά τον δανεισμό του στη βραζιλιάνικη Βάσκο Ντα Γκάμα.\nΟ επιθετικός από τη Λατινική Αμερική αναμένεται να ενταχθεί στο ρόστερ από τον Γενάρη και έπειτα.\nΟ ίδιος με μήνυμα του στα social media αποχαιρέτησε τον σύλλογο από το Ρίο Ντε Τζανέιρο.\nΕυχαριστώ ειλικρινά όλους όσους συμμετείχαν σε αυτή τη τόσο σημαντική στιγμή για μένα και ελπίζω να μπορέσω να ανταποδώσω όλη τη στοργή που ένιωσα. Η Βάσκο είναι μεγάλη ομάδα και σύντομα θα είναι στη θέση που της αξίζει!»\nΕτικέτες: Λεο Ζαμπά\nOλα για όλα κόντρα στους Ρουμάνους\n«Να δείξουμε την αξία μας»\nΆκπομ: «Ο στόχος που έχω στον ΠΑΟΚ»\nΝέα ώρα διεξαγωγής του αγώνα με Προμηθέα\nΔεν έπαιξε σαν ΠΑΟΚ\nΚαταπέλτης κατά του Τσουκαλά ο Παπαμιμίκος\nΤο φιλικό και τα συμπεράσματα\nΟ Λουίς Γκοντίνιο στο «Βικελίδης»


Το ΜΠΙΛόγκ: ΕΔΩ ΤΑ ΚΑΛΑ ΜΠΟΓΙΑΤΖΑΚΙΑ\nΕΔΩ ΤΑ ΚΑΛΑ ΜΠΟΓΙΑΤΖΑΚΙΑ\nΒάφουμε σήμερα λέμε\nΠριν από μερικές εβδομάδες βάψαμε το σπίτι της Μυρτώς. Σαλόνι, χολ, όλα κομπλέ. Το συνεργείο μας αποδείχτηκε αποτελεσματικό, γρήγορο, χωρίς ζημιές (εντάξει, εγώ έκανα μερικές), φυσικό κι επόμενο ήταν να... πάρουμε κι άλλες δουλειές! Σήμερα λοιπόν βάφουμε στου Βασίλη! Μην φανταστείς κάτι πολύ δύσκολο: δύο τοίχους ήθελα να ξεφορτωθώ και το συνεργείο δεν μου χάλασε χατίρι.\nΤο ζητούμενο αυτών των εργασιών, εντάξει είναι να βγει η δουλειά και μάλιστα όσο το δυνατόν γρηγορότερα, όμως πραγματικά αυτό που μας ενδιαφέρει είναι το μετά. Το πάρτι! Τα γλυκά, τα φαγητά, τα κεράσματα. Και μπορεί στης Μυρτώς να μην ήμασταν και τόσο καλά οργανωμένοι, σε μένα όμως εκτός από τους μεζέδες μου, όλοι θα φέρουν από κάτι και προβλέπω ολίγον βάψιμο και μπόλικο γλέντι.\nΚυριακή γιορτή και σχόλη; Οχι σήμερα, όχι για μας. Σήμερα έχουμε δουλειές και ετοιμασίες για την Ανοιξη που έρχεται με φόρα, λες και δεν κρατιέται, θέλει να φτάσει από νωρίς στο ραντεβού της μαζί μας. Γι' αυτό λοιπόν σου λέω, μάζεψε φίλους και γνωστούς και κάνε αλλαγές στο σπίτι σου, αλλαγές στη ζωή σου. Πέτα το παλιό, αυτό που δεν θες κι αγκάλιασε το καινούργιο. Μην το φοβάσαι. Κάν' το τώρα! Μην αργείς. Το τώρα μόνο έχουμε...\nΕτικέτες ανακαίνιση, Ανοιξη, βάψιμο, εργασία, κεράσματα, μεζέδες, πάρτι, πινέλα, χαρά, χρώματα


Η εφημερίδα των μαθητών του 2ου Πρότυπου Γυμνασίου Θεσσαλονίκης: Μια καινούργια αρχή!\nΗ εφημερίδα των μαθητών του 2ου πειρατικού γυμνασίου ξεκινά και φέτος την λειτουργία της.\nΕλπίζουμε, η καινούργια εφημερίδα, με καινούργιους συντάκτες και διαχειριστές, έχοντας την περυσινή πολύτιμη εμπειρία, να εκπληρώσει τα όνειρα και τους στόχους που είχαν από την αρχή τεθεί.\nΝα γίνει δηλαδή σημείο αναφοράς της σχολικής ζωής για κάθε μαθητή/τρια του σχολείου μας, ένα ελεύθερο βήμα έκφρασης και επικοινωνίας, ένα μέσο ανάδειξης των κλίσεων και των ταλέντων των μαθητών/τριών .\nΟι υπεύθυνοι του προγράμματος, Γιαννούδης Γιώργος, Μιχαηλίδης Νίκος, Κωνσταντινίδου Δέσποινα, Φωτεινή Καραγκιαούρη\nΑναρτήθηκε από 2pgthess στις Τρίτη, Οκτωβρίου 08, 2013\nΕτικέτες Αρχική σελίδα, Η εφημερίδα μας


Κορωνοϊός: 310 νέα κρούσματα στην Ελλάδα - Ρεκόρ στην Αττική-τρείς νεκροί\nΑυξάνονται νοσηλείες και διασωληνώσεις λόγω της ανόδου των κρουσμάτων κορωνοϊού.\nΜεγάλη άνοδο παρουσίασε ο αριθμός των νέων κρουσμάτων, με τον ΕΟΔΥ να ανακοινώνει το απόγευμα της Τρίτης 310 νέες μολύνσεις.\nΔραματική αύξηση και των διασωληνώσεων που έφτασαν τις 67.\n30 σχετίζονται με γνωστές συρροές και 12 εντοπίστηκαν κατόπιν ελέγχων στις πύλες εισόδου της χώρας.\nΣτους 67 συμπολίτες μας που νοσηλεύονται διασωληνωμένοι.\nΗ διάμεση ηλικία τους είναι 70 ετών. Οι 17 (25.3%) είναι γυναίκες και οι υπόλοιποι άνδρες.\nΤέλος, έχουμε 3 ακόμα καταγεγραμμένους θανάτους και 313 θανάτους συνολικά στη χώρα.\nΟι 116 (37%) ήταν γυναίκες και οι υπόλοιποι άνδρες.


Ρέκβιεμ για ένα βιβλιοπωλείο που κλείνει\nΑπό N. on\t 05/07/2016 Επικαιρότητα\nΑπό το Γιάννη Ν. Μπασκόζο.\nΤη Δευτέρα 4 Ιουλίου μαζευτήκαμε στο αστικό καφενείο Άνω Πουρναρούσα να τιμήσουμε/γιορτάσουμε/κηδέψουμε/αναλογιστούμε για το μικρό βιβλιοπωλείο Βιβλιοστάτης στην οδό Αρχιμήδους που κλείνει μετά από προσπάθειες τριών χρόνων. Ο Γιώργος Τάσος, ο ιδιοκτήτης, το πάλεψε αλλά υπέκυψε. Τουλάχιστον προσωρινά. Αυτό που μας στενοχώρησε πιο πολύ είναι ότι το βιβλιοπωλείο Βιβλιοστάτης έκλεισε τη στιγμή που η γύρω γειτονιά γνώριζε μια ξαφνική άνθηση. Θυμάμαι η οδός Αρχιμήδους, στην πλατεία Πλαστήρα, πίσω από το Καλλιμάρμαρο, για χρόνια είχε ελάχιστα μαγαζιά. Δυο τρία μανάβικα, ένα χασάπικο, ένα ηλεκτρολογάδικο, ένα ψιλικατζίδικο και πολύ παλιότερα το παλαιοπωλείο του Στέλιου, που είχε και βιβλία. Σήμερα έχει πληθώρα μπαρ, ρεστοράν, σουβλατζίδικα, ταβέρνες παλιές και καινούργιες, ποτάδικα, ροκάδικα, νέο-καφενεία, φαλάφελ και ό,τι ζητήσει η ψυχή του παγκρατιώτη. Ένα μικρό βιβλιοπωλειάκι στη μέση όλων αυτών πιστεύαμε ότι θα είχε μια κάποια τύχη. Απέναντί του ακριβώς βρίσκεται το σούπερ στέκι των χίπστερς της Αθήνας. Δυστυχώς ελάχιστοι ή και κανείς από τους νέο-θαμώνες της περιοχής δεν υποστήριξε την προσπάθεια του Γιώργου.\n‘Ο βιβλιοπώλης Γιώργος Τάσος μας αποχαιρέτησε λέγοντας «Συγγνώμη που δεν τα κατάφερα»\nΟι παριστάμενοι στην εκδήλωση, κυρίως αναγνώστες αλλά και συγγραφείς και καλλιτέχνες, κάτοικοι στην πλειονότητα τους της περιοχής θυμήθηκαν όλα τα καλά του Γιώργου και του Βιβλιοστάτη. «Μας έδωσε μια ανάσα ζωής», είπε η Μαρία. «Ήταν η στάση ενός λεπτού κάθε μέρα», είπε η Ελίνα. «Μας έδινε παλιά περιοδικά ομάδων που δεν υπάρχουν πια και μας γνώριζε με έναν άλλο κόσμο», είπε ο Γιώργος. Άλλοι διάβασαν ποιήματα, κείμενα, μανιφέστα. Ο Κώστας θυμήθηκε τον Καντ «η πρόθεση λάμπει σαν το διαμάντι» και ο Γιάννης τον Σεφέρη «τα βιβλία είναι ένα κλειδοκύμβαλο και οι αναγνώστες αυτοί που το κάνουν να βγάζει μουσική». Αναφερθήκαν πολλοί στην διττή διαδικασία της ανάγνωσης όπως την χαρακτήρισε ο Σώμερσετ Μωμ: «είναι ευτυχία γιατί σε βάζει σε έναν άλλο κόσμο και δυστυχία γιατί όταν τελειώσεις ξαναβρίσκεσαι στην πραγματικότητα».\nΗ ουσία είναι ότι το μικρό βιβλιοπωλείο Βιβλιοστάτης μετά την 31η Ιουλίου δεν θα υπάρχει πια. Κάποιος αναρωτήθηκε «τι είδους γειτονιά θέλουμε» και κάποια άλλη είπε «να μαζευτούμε και πάλι μήπως σκεφτούμε κάτι». Η Μαρία, από τις παλιότερες παρουσίες στον χώρο των βιβλιοπωλείων, αναρωτήθηκε «και μεις τι κάναμε; Βοηθήσαμε, όσο έπρεπε;». Η εκδήλωση είχε τον τίτλο «Από την 4η Ιουλίου στην Αιωνιότητα». Θυμήθηκα την ταινία του Φρεντ Τσίνεμαν «Από εδώ ως την αιωνιότητα»( From Here To Eternity), με τον ελληνικό τίτλο «Όσο υπάρχουν άνθρωποι». Ο πιο συμπαθής ήρωας, που αρνείται να υποταχτεί, ο Άντζελο Μάτζιο (Φρανκ Σινάτρα), πεθαίνει. Η σύντομη ζωή του Βιβλιοστάτη αναδεικνύει την αξία μιας πράξης που δεν πραγματώθηκε, αλλά που κάπου αλλού θα μετεξελιχθεί.\nΓιώργος Τάσος, ο βιβλιοπώλης\n‘Ο βιβλιοπώλης Γιώργος Τάσος μας αποχαιρέτησε λέγοντας «Συγγνώμη που δεν τα κατάφερα». Ήταν μια βραδιά συνειδητοποίησης των καιρών που ζούμε αλλά και των αντοχών που υπάρχουν ακόμα.\nΣΗΜΕΊΩΣΗ: Στην εκδήλωση μίλησαν ο Κώστας Καλημέρης, Γιάννης Κιουρτσάκης, Αλέξανδρος Ίσαρης, Γιώργος Μητάς, Ελίνα Μουσταϊρα, Κωνσταντίνος Πουλής, Κωνσταντίνα Τασοπούλου, Πάτροκλος Λεβεντόπουλος, Αλέξανσρος Ίσαρης, Μαρία Καραμητσοπούλου, Μανώλης Μαυροματάκης, Μαρία Παπαγεωργίου, Γιάννης Μπασκόζος κ.ά\nΒΙΒΛΙΟΠΩΛΕΙΟ ΒΙΒΛΙΟΣΤΑΤΗΣ ΚΛΕΙΣΙΜΟ ΚΡΙΣΗ ΠΑΓΚΡΑΤΙ\nΚυριάκος on 05/07/2016 19:44\nΑπό την Ελευθεροτυπία, 5-7-2016, οι βιβλιοφάγοι στην Ελλάδα δεν ξεπέρασαν ποτέ το 8%. Κάποτε είχα διαβάσει ότι οι μεγαλυτεροι βιβλιοφάγοι της Ευρώπης ήταν οι Δανοί, οι βίκινγκς. Δεν ξέρω αν συνεχίζουν να είναι, υποθέτω ότι είναι, αλλά στην Ελλάδα το βιβλίο δεν είχε ποτέ τύχη. Οι Έλληνες εκτός ελαχίστων εξαιρέσεων δεν διαβάζουν, δεν έχουν κουλτούρα βιβλίου, ούτε μουσικής, ούτε κρασιού, ένας τομέας που ασχολούμαι. Πως λοιπόν να αντέξει μέσα στην αμορφωσιά ένα βιβλιοπολείο. Δεν χρειάζεται αγαπητέ Τάσο να ζητάς συγνώμη που δεν τα κατάφερες, συγνώμη πρέπει να ζητήσουν αυτοί που δεν σε στήριξαν.\nΓΑΒΡΙΗΛ on 07/07/2016 03:11\nόσο συνεχίζουν να στηρίζουν πολυκαταστήματα τύπου public , ένας ένας θα πεθαίνει…\nΤο βιβλίο έχει μεγάλο ποσοστό κέρδους απλά και οι εκδοτικοί οίκοι αλλά και το καταναλωτικό κοινό ο καθένας με τον τρόπο του υποστηρίζουν τις αλυσίδες\nSMD on 26/08/2016 19:39\nΟ Έλληνας δεν έχει χρόνο για κάτι που απαιτεί χρόνο, χαλαρούς ρυθμούς και ενδοσκόπηση. Και δεν έχει χρόνο γιατί είναι δούλος του εαυτού του και του περίγυρού του. Και έτσι επιβιώνει απ’την στιγμή που βγαίνει από την μία τρύπα, μέχρι να μπει στην άλλη.\nΟι Βίκινγκς αγαπάνε την γνώση, γιατί αγαπάνε την ελευθερία. Όχι θεωρητικά, έμπρακτα. Ο Έλληνας όλα τα αγαπάει, θεωρητικώς μόνον. Στην πράξη μισεί ό,τι αγαπάει και αγαπάει ό,τι μισεί.\nΠοιος ξέρει. Μπορεί να κάνω λάθος. Έλληνες με μεγάλωσαν, δηλαδή Γραικοί/Ρωμηοί πώς τονε λένε, Γραικός έγινα καγώ.\nΈλληνας; Χαχαχα !!!


Επιλέξτε μεταξύ διαφήμισης στο Facebook και στο Google - innoview.gr\nΔημοσιεύθηκε : Σάββατο, 28 Μαίου 2016\nΌταν γίνεται λόγος για τη διαμόρφωση της στρατηγικής του online marketing της επιχείρησης ή του εκάστοτε brand, δύο είναι τα πιο δημοφιλή εργαλεία που χρησιμοποιούνται και ένα το βασικό ερώτημα: "Διαφήμιση στο Facebook ή στο Google;".\nΗ Google έχει καθιερωθεί ως η πιο δημοφιλής μηχανή αναζήτησης. Οι ατέρμονες αναζητήσεις που πραγματοποιούνται καθημερινά αποτελούν μία τεράστια πηγή πληροφόρησης, που καθιστά την πληρωμένη διαφήμιση διαμέσου των αποτελεσμάτων των αναζητήσεων, εξαιρετικά αποτελεσματική στην προσέλκυση πελατών και την αύξηση των πωλήσεων. Από την άλλη μεριά, τα τελευταία χρόνια η διαφήμιση στα διάφορα μέσα κοινωνικής δικτύωσης και ειδικότερα στο facebook, έχει αυξηθεί σε πολύ μεγάλο βαθμό εξαιτίας της δημοτικότητά τους.\nΠοια είναι τα πλεονεκτήματα και τα μειονεκτήματα που εντοπίζονται για κάθε μία από τις δύο πλατφόρμες.\nΔυνατότητα λεπτομερής παρακολούθησης της καμπάνιας.\nΥψηλή δυνατότητα απήχησης.\nΠλήρης έλεγχος του ημερήσιου προϋπολογισμού και του κόστους ανά κλικ (Cost Per Click).\nΚατευθυνόμενη διαφήμιση ανάλογα την περιοχή, την ώρα, την ημέρα κ.α.\nΑπευθύνεται σε αυτούς που έχουν εμφανίσει κάποιο ενδιαφέρον,αποτελούν δηλαδή εν δυνάμει πελάτες και με υψηλή πιθανότητα να αυξήσουν το conversion rate.\nΕάν η διαμόρφωση της καμπάνιας γίνει με λανθασμένο τρόπο, μπορεί να αποφέρει υψηλό κόστος.\nΗ διαμόρφωση και διαχείριση των AdWords απαιτεί αρκετό χρόνο.\nΟ διαφημιστικός χώρος προβολής είναι αρκετά περιορισμένος. Όλοι έχουμε παρατηρήσει κατά τη διάρκεια των αναζητήσεών μας στη google, ότι κάθε αποτέλεσμα δε διαθέτει περισσότερες από δυο τρεις γραμμές κειμένου.\nΔεν μπορούν να συμπεριληφθούν εικόνες, βίντεο εκτός και αν γίνεται παράλληλη χρήση άλλον μέσων διαφήμισης της Google, όπως το youtube.\nΗ μεγάλη πλειοψηφία του κοινού που καταλήγει να προσελκύσει μπορεί να είναι άσχετη με το κοινό στο οποίο θέλει να απευθυνθεί η διαφημιστική ενέργεια και κατεπέκταση να καταληγεί αναποτελεσματική.\nH παρακολούθηση της απήχησης και της κινητικότητας της διαφήμισης γίνεται άμεσα και εύκολα.\nΠλήρης έλεγχος του ημερήσιου προϋπολογισμού και του κόστους ανά click.\nΆμεση απόδοση της επένδυσης. Εύκολα μπορείτε να αντιληφθείτε το κόστος (cost per conversion) και να αντιληφθείτε το κέρδος της καμπάνιας.\nΥπάρχουν περισσότερες δυνατότητες στοχοποίησης και κατ’ επέκταση διαμόρφωσης του κοινού στο οποίο απευθύνεται η διαφημιστική καμπάνια. Για παράδειγμα, πόλεις, περιοχές, ηλικία, “likes”/ενδιαφέροντα και άλλα δημογραφικά χαρακτηριστικά.\nΠροωθεί τους ανθρώπους προς την αγοραστική διαδικασία, πριν ακόμη έρθει η συνειδητοποίηση της ανάγκης τους.\nΧρήση εικόνων, βίντεο και άλλων διαδραστικών μέσων, που προσελκύουν την προσοχή.\nΠολύ χαμηλό κόστος ανά κλικ (Cost Per Click).\nΌταν οι επιχειρηματικές δραστηριότητες εμφανίζουν κάποιο περιορισμό, όπως για παράδειγμα γεωγραφικό, η διαφήμιση μέσω το Facebook δεν ενδείκνυται.\nΔεν υπάρχει δυνατότητα στόχευσης της διαφήμισης και παρακολούθησής της σε συγκεκριμένες ώρες μέσα στην ημέρα ή σε συγκεκριμένες ημέρες μέσα στην εβδομάδα.\nH προσέλκυση των εν δυναμει πελατών χωρίς να έχει δείξει ένα αρχικό ενδιαφέρον, δημιουργεί μία πιθανότητα μείωσης του ρυθμού μετατροπής πραγματικών πωλήσεων (conversion rate).\nΗ αλήθεια, για το πια θα ήταν η καλύτερη επιλογή μεταξύ διαφήμισης στο Google και διαφήμισης μέσω Facebook, βρίσκεται κάπου στη μέση και είναι προσανατολισμένη στην ιδιαιτερότητα της κάθε επιχείρησης και τους επιχειρηματικούς στόχους που έχει θέσει.\nΕκτός όμως από τους παραπάνω τρόπους διαφήμισης και άλλες λύσεις εμφανίζουν ιδιαίτερη άνθιση. Η μαζική αποστολή μηνυμάτων sms και newsletters προσφέρουν έναν εξαιρετικό τρόπο αμεσης επικοινωνίας μεταξύ πελατών και επιχείρησης.\nΕνημερωθείτε για τις υπηρεσίες που προσφέρει το innoview.gr στη μαζική αποστολή sms και newsletter.


ΤΑ ΒΟΤΑΝΑ ΚΑΙ ΟΙ ΘΕΡΑΠΕΥΤΙΚΕΣ ΤΟΥΣ ΙΔΙΟΤΗΤΕΣ: Φασκομηλιά άλλως σπατζιά\nΦασκομηλιά άλλως σπατζιά\nΛίγα φύλλα δίνουν καλή γεύση σε όσπρια, πουλερικά, ψάρι και μακαρόνια. Σαν τσάι είναι ευστόμαχο, αντισπασμοτικό, αντιπυρετικό, αντιβηχικό και υπερτασικό. Για καθαρισμό δοντιών, δυναμώνει την καρδιά, το μυαλό και θέτει σε εγρήγορση τις αισθήσεις, ανακουφίζει τους ρευματισμούς, μειώνει την αφίδρωση.\nΤο φασκόμηλο ή φασκομηλιά (Σάλβια η φαρμακευτική ελλ. Ελελίφασκος ο φαρμακευτικός, Salvia officinalis) ανήκει στο γένος των Αγγειόσπερμωνδικότυλων φυτών Ελελίφασκος (Salvia). Στα αγγλικά η κοινή του ονομασία είναι sage, ή garden sage, ή common sage. Το φασκόμηλο, πολυετές, θαμνώδες, με πολυάριθμα κλαδιά, ύψους μέχρι μισό μέτρο, βρίσκεται σε όλες τις περιοχές της Ελλάδας κυρίως σε ξηρούς και πετρώδεις τόπους.\nΤα φύλλα του είναι επιμήκη και παχιά, χρώματος λευκοπράσινου. Τα άνθητου φύονται κατά σπονδύλους, είναι χρώματος μοβ και ανθίζουν από το Μάιο ως τον Ιούνιο.\nΤο φασκόμηλο με τη μορφή αφεψήματος είναι ιδανικό για την θεραπευτική του στόματος σε περίπτωση τραυματισμών, άφτρων, φαρυγγίτιδας και κατά της ουλίτιδας. Ελαττώνει τα αέρια του εντέρου, είναι διουρητικό καιεμμηναγωγό. Ακόμη είναι αιμοστατικό, και τοπικό αναισθητικό του δέρματος. Επίσης έχει αντιβιοτική, αντιμυκητική, αντισπασμωδική και υπογλυκαιμική δράση. Στον αρχαίο κόσμο το χρησιμοποιούσαν για δαγκώματα φιδιών και εντόμων, για να αυξήσουν τη γονιμότητα των γυναικών και για να διώχνουν τα κακά πνεύματα κτλ. Στις περιοχές της Μεσογείουαποξηραίνεται και πίνεται ως αφέψημα, το γνωστό φασκόμηλο.\nΣύμφωνα με τελευταίες έρευνες, η χρήση του έχει θετική επίδραση στη θεραπεία τουΑλτσχάιμερ και στην υπερλιπιδαιμία.\nΑναρτήθηκε από katerina zafiri στις 3:29 π.μ.


Super League: Το τηλεοπτικό πρόγραμμα της πρεμιέρας\nFlash.gr / Αθλητισμός / Το τηλεοπτικό πρόγραμμα της πρεμιέρας στη Super League\nΗ ώρα για τη σέντρα στη Super League Interwetten έφτασε και έχει ενδιαφέρον το που θα δούμε τους αγώνες.\nΗλίας Λιβάνιος 10.09.2021 | 18:51 UPDATE: 00:17\nSuper League: Το τηλεοπτικό πρόγραμμα της πρεμιέρας: Έπειτα από διαδοχικές αναβολές η ώρα για τη σέντρα έφτασε. Οι 14 ομάδες που μπαίνουν στη μάχη της Super League θα αρχίσουν τους αγώνες τους από το Σάββατο 11/09.\nΗ πρώτη χρονικά αναμέτρηση είναι αυτή ανάμεσα στον Παναιτωλικό και τον Αστέρα (18.15), ενώ θα ακολουθήσει εκείνος του Παναθηναϊκού με τον Απόλλωνα Σμύρνης (20.30).\nΤην Κυριακή (12/09) θα έχουμε τέσσερις αναμετρήσεις. Η πρώτη χρονικά είναι αυτή του Βόλου με τη Λαμία (18:15) και ακολουθούν το ΠΑΟΚ – ΠΑΣ Γιάννινα (19.00), ΑΕΚ – Ιωνικός (20.30) και το Ολυμπιακός – Ατρόμητος (20.30). Η αυλαία της πρεμιέρας θα πέσει τη Δευτέρα (13/09) με τον Άρη να φιλοξενεί τον ΟΦΗ (19.30).\nΑπό τις επτά αναμετρήσεις οι έξι έχουν τηλεοπτική στέγη με τις τέσσερις να μεταδίδονται από την COSMOTE TV και δύο από την NOVA. Μέχρι την ώρα που γράφονταν το κείμενο δεν υπήρχε ενημέρωση για το τι θα γίνει τελικά με την αναμέτρηση του ΠΑΟΚ με τον ΠΑΣ Γιάννινα.\nΑναλυτικά το πρόγραμμα και τα κανάλια της πρεμιέρας στη Super League\n19:00 ΠΑΟΚ – ΠΑΣ Γιάννινα / Δεν υπάρχει ενημέρωση για τηλεοπτική κάλυψη\nΤοποθετήθηκε για Σεμέδο ο Μαρτίνς:\n“O Σεμέδο θα γυρίσει στις προπονήσεις όσο πιο γρήγορα γίνεται. Τον περιμένουμε πολύ σύντομα. Φυσικά τον περιμένουμε και θα τον βοηθήσουμε να ενσωματωθεί όσο πιο γρήγορα γίνεται. Πρέπει να προσπαθήσει και να βοηθήσει τον εαυτό του και σαν επαγγελματίας να ενσωματωθεί στην ομάδα και να υπερασπιστεί την εικόνα του Ολυμπιακού», ανέφερε ο Μαρτίνς.\nΔιαβάστε τις δηλώσεις του εδώ.\nSuper LeagueΑΕΚΟλυμπιακόςΠαναθηναϊκόςΠΑΟΚΤηλεοπτικό πρόγραμμα


Η αίγλη των θαλασσών | REHAU\nΗ αίγλη των θαλασσών\nΕδώ και δεκαετίες η εταιρεία REHAU είναι αναγνωρισμένη ως αξιόπιστος συνεργάτης στον τομέα της επιπλοποϊίας και πληροί τις μεγαλύτερες απαιτήσεις και τα υψηλότερα πρότυπα ποιότητας. Όσον αφορά στις ταινίες περιθωρίου RAUKANTEX δεν τίθενται καθόλου όρια στη δημιουργικότητα, είτε πρόκειται για εντυπωσιακά πέτρινα, ξύλινα ντεκόρ ή άλλους συνδυασμούς γεμάτους φαντασία.\nΗ εταιρεία REHAU -ως ισχυρός προμηθευτής συστημάτων και αναπτυξιακός συνεργάτης- προμήθευσε περίπου 400.000m ταινίας περιθωρίου RAUKANTEX για το μεγαλύτερο κρουαζιερόπλοιο του κόσμου. Η "Αίγλη των Θαλασσών" μοιράζεται τον τίτλο του μεγαλύτερου κρουαζιερόπλοιου του κόσμου μαζί με το κρουαζιερόπλοιο του ίδιου ομίλου "όασις των θαλασσών".\nΠεριοχή Τούρκου, Φινλανδία\nΕίδος προγράμματος Κρουαζιερόπλοιο\nΠελάτης Rauma Interior Oy\nΧρησιμοποιούμενο προϊόν REHAU RAUKANTEX decor


Όσα είπε ο κ Δριτσας είναι απαράδεκτα , ανιστόρητα και προκλητικά . Η τρομοκρατία ειναι εχθρός της Δημοκρατίας. Πληρώσαμε πολυ ακριβά, ως χώρα, τη δραση της 17Ν, ώσπου η κυβέρνηση του ΠΑΣΟΚ να την εξαρθρωσει.\n— Παύλος Χρηστίδης (@christidisp) March 2, 2021\nΠΙΑΝΟΝΤΑΙ ΑΠΟ ΤΑ ΜΑΛΛΙΑ ΤΟΥΣ !!!\nΟ ΔΡΙΤΣΑΣ ΕΙΠΕ ΤΟ ΑΥΤΟΝΟΗΤΟ–ΟΤΙ ΔΗΛΑΔΗ Η 17 ΝΟΕΜΒΡΗ ΔΕΝ ΦΟΒΙΣΕ ΚΑΝΕΝΑΝ ΚΑΙ Η\nΣΥΖΗΤΗΣΗ ΗΤΑΝ ΓΙΑ ΤΟΥΣ ΘΕΣΜΟΥΣ ΚΑΙ ΤΟ ΚΡΑΤΟΣ!!\nΔΕΝ ΑΦΟΡΟΥΣΕ ΣΤΟΥΣ ΠΟΛΙΤΕΣ !!!–ΤΗΝ ΑΚΟΥΣΑ ΤΗΝ ΔΗΛΩΣΗ !!\nΑΛΛΑ ΟΙ ΔΙΑΣΤΡΕΒΛΩΤΕΣ ΕΠΙ ΤΟ ΕΡΓΟΝ !!!\nΕΦΙΑΛΤΗΣ ΤΟΥΣ ΕΓΙΝΕ Ο ΤΣΙΠΡΑΣ –ΦΟΒΟΥΝΤΑΙ ΚΑΙ ΦΑΙΝΕΤΑΙ !!!\nΕΙΝΑΙ ΟΛΟΙ ΤΟΥΣ ΛΑΜΟΓΙΑ ΜΕΧΡΙ ΚΟΚΑΛΟ !!\nΔΗΜΟΣΙΕΥΕΤΕ ΧΩΡΙΣ ΝΑ ΓΡΑΦΕΤΕ ΤΙ ΕΙΠΕ Ο ΔΡΙΤΣΑΣ ΠΩΣ ΘΑ ΒΓΑΛΟΥΜΕ ΣΥΜΠΕΡΑΣΜΑ!!!!


ΑΘΛΗΤΙΚΟΙ ΨΙΘΥΡΟΙ: 04/01/2010 - 05/01/2010\n▼ Απρ 30 (44)\nΠρόταση σε Μαρκαριάν η Καβάλα!\nΤζάμπολ στα πλέι οφ με τέσσερις αγώνες\nΤην Τετάρτη η απόφαση για Ριμπερί\nΣυλλήψεις σε Σύνδεσμο Φιλάθλων του ΠΑΟΚ\nΗ... 23αδα της Ισπανίας!\nΧατζηπαναγής: «Μεγάλο μου παράπονο που δεν έπαιξα ...\nΑμφίβολος ο Τσάβι με Βιγιαρεάλ\nΤέλος ο Παντελή\nΗ Μπαρτσελόνα "έκλεισε" τον Βίγια!\nΖήτω ο «Βασιλιάς»!\nΘέλει Καπό η Λάρισα\nΒίκτορ Βιτόλο - «Δεν είναι ρεβάνς»\nΤο όνειρο της «Σταχτοπούτας»\nΊντερ, πάρτο πριν τα πέναλτι\nΑυτός ήταν ο Έλληνας Μαραντόνα!\nΤο Σάββατο ξεκαθαρίζει για Κάλβο\nΠΑΟΚ: Προπόνηση με Ζαγοράκη\nΜε φυλάκιση απειλείται ο Λέτο!\nΤα πήρε με Αρσάβιν ο Βενγκέρ\n«Ετοιμότητα για 40΄…»\nΠΑΟΚ: Έσπασε το φράγμα των 20.000 διαρκείας\nΟ Ντέιβιντ … έσβησε το «φαινόμενο»!\nΠαντελή: Η κατάσταση είναι ανεξέλεγκτη, εγώ αποχωρ...\nΜέτρα παίρνει ο ΠΑΟΚ\nΗΡΑΚΛΗΣ: Αλλαγή σκηνικού με τον Μπουμπένκο!\nΒρήκε τον καλό του εαυτό\nΚυργιάκος: "Ούτε που σκεφτόμουν οτι θα είμαι στην ...\nΚορυφαίος και για τους δημοσιογράφους ο Ρούνεϊ\nΚόπα Λιμπερταδόρες-Προβάδισμα πρόκρισης για Κρουζέ...\nΜάντσεστερ Γ. Ετοιμάζει πρόταση για Μόντριτς\nΜαντσίνι σε Τέβες:"Αν δε σου αρέσει φύγε"!\nΚινδυνεύει με φυλάκιση ο Λέτο!\nΗ Φρανσέσκα παίζει μπάλα!\nΥγιή ΑΕΚ θέλει ο «Λύμπε»\n«Σπιρούνια» και «Ήλιοι» στα ημιτελικά\nΤο δέλεαρ του «Σάλπι»\n«Θέλουν να μας εξοντώσουν»\nΕλπίδες επιστροφής του Σνάουτσνερ\n"Κληρώνει" για Αργυρίου\nΣτην Γερμανία στράφηκε πλέον η Καβάλα\nΦουλ-αμ με Φορλάν για τελικό!\nΤο έφερε στα ίσια ο ΠΑΟΚ\nΗ Γιούβε διώχνει τον Καμορανέζι\nΜε Παντελή στο Πρωτοδικείο\nΑπαντήσεις για το θέμα των χρεών\nΟ Παναθηναϊκός επικράτησε με 3-1 του Άρη στα Βασιλ...\nΤο ξέσπασμα του Τέρι!\nΠρόταση στον Σέρχιο Μαρκαριάν έχει καταθέσει η Καβάλα προκειμένου ο Ουρουγουανός τεχνικός να αναλάβει την ομάδα από το καλοκαίρι!Ο πρώην τεχνικός του Ιωνικού, του Παναθηναϊκού και του Ηρακλή, ωστόσο δεν έχει απαντήσει ακόμη καθώς σύμφωνα με πληροφορίες της εφημερίδας «SportDay» έχει στα χέρια του καλύτερη προσφορά από την εθνική ομάδα του Περού.\nΟι Περουβιανοί προσφέρουν στον Μαρκαριάν 1 εκ. ευρώ το χρόνο και τετραετές συμβόλαιο την ώρα που η οικογένεια Ψωμιάδη του προτείνει λιγότερες αποδοχές και σαφώς συμβόλαιο μικρότερης διάρκειας.\nΕξάλλου, οι δυο πλευρές είχαν συζητήσει το ενδεχόμενο της συνεργασίας τους και τον Γενάρη, ωστόσο δεν τα βρήκαν μια και προτιμήθηκε από τους Αργοναύτες η οικονομικότερη λύση του Άαντ Ντε Μος.\nΠάντως, ο έμπειρος τεχνικός παρουσιάζεται να δέχεται πιέσεις από τη σύζυγό του, η οποία θέλει να επιστρέψει στην Ελλάδα!\nΌπως και να έχει ο Μαρκαριάν «παίζει» έντονα για τον πάγκο της Καβάλας και εξελίξεις, θετικές ή αρνητικές, αναμένονται τις επόμενες μέρες.\nΠρέμιερα πλέι οφ έχουμε την Πρωτομαγιά, με τέσσερα παιχνίδια για τις θέσεις 1-8.Ο πρωτοπόρος της βαθμολογίας Παναθηναϊκός, που τερμάτισε στην κορυφή έχει και το απόλυτο πλεονέκτημα έδρας, υποδέχεται στο ΟΑΚΑ τον όγδοο Πανιώνιο ενώ ο δεύτερος Ολυμπιακός θα φιλοξενήσει τον Άρη στο ΣΕΦ.\nΣτο κλειστό του Αγίου Θωμά, το τρίτο Μαρούσι καλείται να κάμψει την αντίσταση του Κολοσσού Ρόδου, σ’ ένα από τα πιο αμφίρροπα ζευγάρια στην πρώτη φάση, ενώ από την Κυψέλη ξεκινά η σειρά για το ζευγάρι Πανελλήνιος-ΠΑΟΚ.\nΗ σειρά κρίνεται στις δύο νίκες. Οι πρώτοι αγώνες, καθώς και οι τρίτοι (αν χρειαστούν) θα γίνουν στην έδρα των ομάδων με το πλεονέκτημα έδρας.\nΑγ. Θωμά 17:00 Μαρούσι-Κολοσσός Ρόδου NOVASPORTS\nΠανελληνίου 17:00 Πανελλήνιος-ΠΑΟΚ CONN-X\nΣΕΦ 18:45 Ολυμπιακός-Άρης ΣΚΑΪ\nΟΑΚΑ 19:00 Παναθηναϊκός-Πανιώνιος CONN-X\nΠΑΟΚ 17:00 ΠΑΟΚ-Πανελλήνιος NOVASPORTS\nΝ. Σμύρνης 18:45 Πανιώνιος-Παναθηναϊκός ΣΚΑΪ\nΑλεξάνδρειο 19:00 Άρης-Ολυμπιακός NOVASPORTS\nΒενετόκλειο 19:00 Κολοσσός Ρόδου-Μαρούσι CONN-X\n3ος ΑΓΩΝΑΣ (εφόσον χρειαστεί)\nΑγ. Θωμά 17:30 Μαρούσι-Κολοσσός Ρόδου NOVASPORTS\nΟΑΚΑ 18:45 Παναθηναϊκός-Πανιώνιος ΣΚΑΪ\nΠανελληνίου 18:45 Πανελλήνιος-ΠΑΟΚ CONN-X\nΣτις 5 Μαΐου θα γνωρίζει η Μπάγερν Μονάχου εάν ο Φρανκ Ριμπερί θα έχει δικαίωμα συμμετοχής στον τελικό του Τσάμπιονς Λιγκ με την Ιντερ, στις 22 Μαΐου στο "Σαντιάγκο Μπερναμπέου". Πρωτόδικα, ο Γάλλος άσος έχει τιμωρηθεί από την πειθαρχική επιτροπή της ΟΥΕΦΑ με τρεις αγωνιστικές αποκλεισμού, για την απευθείας κόκκινη κάρτα που δέχτηκε στον πρώτο ημιτελικό της διοργάνωσης με τη Λιόν.\nΗδη, ο Ριμπερί εξέτισε την πρώτη αγωνιστική στη ρεβάνς με τους "λιονέ", στο "Ζερλάν". Η Μπάγερν έχει ήδη προσφύγει στο δευτεροβάθμιο όργανο της ευρωπαϊκής ομοσπονδίας και όπως δήλωσε σήμερα αξιωματούχος της στο γερμανικό πρακτορείο ειδήσεων, τα μέλη της επιτροπής περιμένουν από τον Ριμπερί να δώσει το "παρών" στην ακρόαση, έτσι ώστε να εξηγήσει ο ίδιος για το αντιαθλητικό κτύπημα προς τον Λισάντρο Λόπεζ.\n"Δεν ήταν φάουλ με πρόθεση. Η κόκκινη κάρτα που αντίκρισε ήταν πάρα πολύ αυστηρή", τόνισε από την πλευρά του προπονητής της Μπάγερν, Λουίς Φαν Γκάαλ.\nΜετά από επιχείρηση ανδρών της Αστυνομίας, με την παρουσία εισαγγελέα, στα γραφεία κεντρικού συνδέσμου Φίλων ΠΑΟΚ, συνελήφθησαν τέσσαρα μέλη του συγκεκριμένου συνδέσμου, ηλικίας 25 ως 28 ετών που εκείνη την ώρα βρίσκονταν στα γραφεία.\nΚατά την έφοδο των αστυνομικών στα γραφεία, βρέθηκαν και κατασχέθηκαν, σύμφωνα πάντα με τις ίδιες πηγές, ρόπαλα, φωτοβολίδες, πιστόλι εκτόξευσης φωτοβολίδων, πυρσοί και αντιασφυξιογόνες μάσκες.\nΟι συλληφθέντες προσήχθησαν στο Αστυνομικό Μέγαρο Θεσσαλονίκης για ανάκριση και στην συνέχεια θα απολογηθούν ενώπιον του εισαγγελέα υπηρεσίας ο οποίος θα αποφασίσει αύριο αν θα παραταθεί η κράτηση τους ή όχι.\nΜπορεί ο Βιθέντε Ντελ Μπόσκε να μην έχει αποφασίσει ακόμα την αποστολή της Ισπανίας για το Μουντιάλ, ωστόσο κάτι τέτοιο έπραξαν οι 600.000 αναγνώστες της Marca. Με μικρές εκπλήξεις η 23αδα των Ισπανών. Μέσα στον Μάιο αποφασίζει ο Βιθέντε Ντελ Μπόσκε την αποστολή της Ισπανίας για το Μουντιάλ της Νοτίου, όμως οι Ισπανοί ανυπομονούν να στείλουν αυτοί τους 23 παίκτες! Σε γκάλοπ της Marca που έλαβαν μέρος 600.000 αναγνώστες βγήκε η αποστολή με μικρές εκπλήξεις, αλλά και δημοφιλή παίκτη, τον τίτλο του οποίου πήρε ο Νταβίντ Βίγια. Αναλυτική η... αποστολή της Ισπανίας και οι ψήφοι που πήραν\nΜέσοι: Σίλβα (Βαλένθια - 110.410), Τσάβι (Μπαρτσελόνα - 110.406), Ινιέστα (Μπαρτσελόνα - 109.892), Φαμπρέγκας (Άρσεναλ - 109.702), Αλόνσο (Ρεάλ - 107.143), Νάβας (Σεβίλλη - 93.545), Μπούσκετς (Μπαρτσελόνα - 78.217), Πέδρο (Μπαρτσελόνα - 77.575), Μάτα (Βαλένθια - 76.200).\nΧατζηπαναγής: «Μεγάλο μου παράπονο που δεν έπαιξα στην Εθνική ομάδα»\nΟ «Νουρέγιεφ» του ελληνικού ποδοσφαίρου και του Ηρακλή, ο Βασίλης Χατζηπαναγής μίλησε στο «Αθλητικό Metropolis» σχετικά με το βίντεο που αναρτήθηκε στην ιστοσελίδα της Αγγλικής εφημερίδας «Guardian» και υπογράμμισε: «Ήταν επιθυμία μου να παίξω στο εξωτερικό, δεν μπόρεσα και αυτή ήταν η μοίρα. Με ρώτησαν επίσης ποιο είναι το μεγαλύτερο παράπονο μου και τους είπα ότι ήταν που δεν έπαιξα στην Εθνική Ελλάδος, ήμουν κανονικός Έλληνας. Εδώ δεν μου δόθηκε η ευκαιρία, είναι η μεγάλη πίκρα μου. Αυτό που έγινε με την βρετανική εφημερίδα, μου δίνει μία χαρά, μία ικανοποίηση που και οι ξένοι φίλαθλοι μπορούν να με δουν, να με γνωρίσουν» και συμπλήρωσε: «Όταν έπαιξα στην Μικτή Κόσμου δεν ήταν τιμή για την Ελλάδα, ήταν τιμή για την Ρωσία; Φυσικά ήταν για την Ελλάδα. Για μένα είναι τιμητικό που με σχολιάζουν οι Άγγλοι φίλαθλοι με καλά λόγια.\nΟι περισσότεροι της δικής μου εποχής αδικούνται που δεν έπαιξαν και στο εξωτερικό. Εκείνα τα συμβόλαια της 12ετίας ήταν απάνθρωπα, κατέστρεψαν πολλούς ποδοσφαιριστές. Τότε έλεγα ότι ο ποδοσφαιριστής πάνω από δύο χρόνια δεν μπορεί να κάνει συμβόλαια. Εγώ έκανα δικαστήριο το 1977, η πρωτόδικη απόφαση έλεγε ότι απαγορεύεται από το εργατικό δίκαιο να κάνεις πάνω από πενταετές συμβόλαιο και το πήρε μετά ο ΠΣΑΠ και έκανε την πενταετία».\nΣχολιάζοντας την κατάσταση στον Ηρακλή είπε: «Πρέπει να βρούμε μία λύση αυτό που γίνεται στον Ηρακλή δεν είναι σωστό, όλοι έχουν εν μέρει δίκιο αλλά δεν πρέπει να συνεχίσει έτσι η ομάδα».\nΙδανικά ξεκίνησε τις υποχρεώσεις της στα προκριματικά του Ευρωπαϊκού Πρωταθλήματος η Εθνική πόλο των ανδρών, η οποία ξεπέρασε με χαρακτηριστική ευκολία το εμπόδιο της ΠΓΔΜ με 11-5. Στην πρεμιέρα του β' προκριματικού ομίλου της διοργάνωσης που λαμβάνει χώρα στο κολυμβητήριο της Νέας Ιωνίας στον Βόλο, το αντιπροσωπευτικό μας συγκρότημα επιβεβαίωσε τον τίτλο του φαβορί για την πρόκριση στα τελικά του Ζάγκρεμπ (29/8-11/9).\nΈχοντας τον έλεγχο από το ξεκίνημα του ματς, αν και με χαμηλά ποσοστά στον παίκτη παραπάνω (2/8 σε όλο το ματς) και φροντίζοντας να εξασφαλίσει μια ασφαλή διαφορά η ελληνική ομάδα έφτασε με συνοπτικές διαδικασίες στο θετικό αποτέλεσμα, με πρώτο σκόρερ τον Γιώργο Ντόσκα, ο οποίος σημείωσε 4 τέρματα.\n«Στηριχτήκαμε στο κολύμπι, αφού είμαστε ευκίνητη και γρήγορη ομάδα. Από τη αρχή τους ξαφνιάσαμε και το πρώτο 8λεπτο μας έδωσε φτερά. Αν πηγαίναμε καλά στον π/π, το σκορ θα ξέφευγε. Είμαστε το φαβορί εδώ στον Όμιλο, όχι μόνον λόγω έδρας αλλά και λόγω της αξίας των παικτών μας. Δεν εφησυχάζουμε. Έχουμε πολλά συν αλλά και κάποια μείον που πρέπει να κοιτάξουμε», υπογράμμισε μετά το τέλος του ματς ο ομοσπονδιακός τεχνικός, Τάσος Δούμπας.\nΕπόμενος αντίπαλος της Εθνικής είναι το Σάββατο (1/5) η Σλοβενία, η οποία στο άλλο ματς της ημέρας ηττήθηκε με 12-6 από τη Γαλλία, επίσης φαβορί για την πρόκριση. Να θυμίσουμε ότι το εισιτήριο για την τελική φάση του Ευρωπαϊκού εξασφαλίζουν οι δύο πρώτες ομάδες κάθε ομίλου.\nΤα οκτάλεπτα: 5-1, 2-2, 1-1, 3-1.\nΕλλάδα (Δούμπας): Τσαλκάνης, Μυλωνάκης, Παπαδόγκωνας, Μιράλης, Δελακάς 1, Φουντούλης Ι. 2, Αφρουδάκης Χρ., Ντόσκας 4, Μουρίκης Κ 3., Μιτελούδης, Γούνας, Κολόμβος 1, Φλέγκας\nΣκόπια (Νόνκοβιτς): Πέρσινιτς, Ρατσούνιτσα, Βουκσάνοβιτς, Κρστόνοσιτς 1, Μπόνσασιτς, Κρέκοβιτς, Ντέλας, Μπρίκιτς 2, Μιλάνοβιτς, Λάτκοβιτς, Πέτροβιτς 1, Μπένιτς 1, Ντιμόφσκι\n1. Γαλλία (12-6) 3\n2. ΕΛΛΑΔΑ (11-5) 3\n3. Σκόπια (5-11) 0\n4. Σλοβενία (6-12) 0\nΗ Μπαρτσελόνα πέρσι κατέκτησε τα πάντα στο διάβα της, ωστόσο φέτος ο μόνος στόχος που της έχει παραμείνει είναι το πρωτάθλημα. Το ντέρμπι με τη Βιγιαρεάλ θα κρίνει κατά πολύ τον τίτλο στην Ισπανία και ο Πεπ Γκουαρδιόλα καταστρώνει τα πλάνα του έχοντας πολλές απουσίες.\nΟ Ινιέστα έχει τεθεί εκτός μάχης, ενώ αμφίβολος για τον αγώνα με το "κίτρινο υποβρύχιο" είναι ο Τσάβι, οποίος αισθάνεται ενοχλήσεις στον αστράγαλο. Ο Ισπανός άσος γυμνάστηκε κανονικά την Παρασκευή και συμπεριλήφθηκε στην αποστολή, όμως, δεν είναι σίγουρο ότι θα ξεκινήσει το παιχνίδι.\nΑν η Μπαρτσελόνα δεν νικήσει, τότε η Ρεάλ Μαδρίτης θα έχει την ευκαιρία να την προσπεράσει στο βαθμολογικό πίνακα και να πατήσει κορυφή.\nΤελικά ο Παντελή όσο κι αν προσπάθησε δεν καταφέρνει να μπει στον Ηρακλή. Αυτό αποφασίσουν οι Ηρακληδείς που δεν έχουν βέβαια να παρουσιάσουν άλλη λύση, προς το παρών και όλοι αναμένουν τις εξελίξεις από Δευτέρα, όταν ο ερασιτέχνης θα προσφύγει στο πρωτοδικείο.\nΜετά από απόφαση του κόσμου στη γενική συνέλευση των καταλήψεων, ο Κύπριος επιχειρηματίας δεν θα είναι στη σχετική λίστα των πέντε ατόμων που θα κατατεθεί στο πρωτοδικείο Θεσσαλονίκης, προς έγκριση ως νέο διοικητικό συμβούλιο στην ΠΑΕ Ηρακλής.\nΠαίκτες και τεχνικό τιμ δείπνησαν την Πέμπτη όλοι μαζί και ανανέωσαν το ραντεβού τους για την επανέναρξη των προπονήσεων. Την Παρασκευή θα προπονηθούν για τελευταία φορά και στη συνέχεια θα απολαύσουν τις καλοκαιρινές τους διακοπές.\nΠαράλληλα, σε διοικητικό επίπεδο, εντείνονται οι κινητοποιήσεις των οπαδών, προσπαθώντας να έχουν καθημερινά επαφή με τον Γ.Σ. ώστε να τους προτείνουν κάποιες ιδέες τους και να δουν τον αγαπημένο τους Ηρακλή να μπαίνει σε μια νέα εποχή.\nΟΚ με Μπιλίσκοφ\nΕφτασε στα γραφεία της ΠΑΕ επίσημο έγγραφο της ΦΙΦΑ, το οποίο βεβαιώνει ότι ο "Γηραιός" δεν έχει την παραμικρή οφειλή προς τον Μπιλίσκοφ. Αυτό σημαίνει ότι οι όποιες καταγγελίες από τον Λεβαδειακό και τον Κομπότη σχετικά με το θέμα, πέφτουν στο κενό.\nΕπιμένει για το μεταγραφικό «μπαμ» η Μπαρτσελόνα, προκειμένου να πάρει στο «Καμπ Νου», τον Νταβίντ Βίγια. Οπως αναφέρει, μάλιστα, σε σχετικά δημοσιεύματα ο ισπανικός Τύπος, η διοίκηση των Καταλανών έχει έρθει σε συμφωνία με την Βαλένθια για την απόκτηση του Ισπανού διεθνούς επιθετικού.\nΤα ρεπορτάζ αναφέρουν ότι η Μπαρτσελόνα θα δώσει 35 εκατ. ευρώ και τους Μπόγιαν Κρκιτς, Αλεξάντερ Χλεμπ, ως ανταλλάγματα, στις «νυχτερίδες» για να πάρουν τα δικαιώματα του 28χρονου φορ!\nΟ «ΜVP of the Year» δεν έχει ανακοινωθεί ακόμα. Αρκετοί, όμως, γνωρίζουν ήδη ποιος είναι: φοράει το #23 στους Καβαλίερς και λέγεται ΛεΜπρον Τζέιμς.Όπως ανέφερε πρώτη η «The Plain Dealer» του Κλίβελαντ, ο «Κing» αναμένεται την Κυριακή στη γενέτειρά του, στο Άκρον, να παραλάβει από το χέρια του κομισάριου του ΝΒΑ, Ντέιβιντ Στερν, το βραβείο του πολυτιμότερου της φετινής χρονιάς, για να γίνει ο 10ος παίκτης στην ιστορία που διαδέχεται... τον εαυτό του!\nΈχουν προηγηθεί με back to back κατακτήσεις οι Μπιλ Ράσελ, Γουίλτ Τσάμπερλεϊν, Καρίμ Αμπντούλ-Τζαμπάρ, Μόουζες Μαλόουν, Λάρι Μπερντ, «Μάτζικ» Τζόνσον, Μάικλ Τζόρνταν, Τιμ Ντάνκαν και Στιβ Νας.\nO 25χρονος All Star ολοκλήρωσε την κανονική περίοδο με 29.7 πόντους, 7.3 ριμπάουντ και 8.6 ριμπάουντ μέσο όρο σε 76 συμμετοχές.\nΗ απόκτηση του Στάθη Ταυλαρίδη άνοιξε την όρεξη των διοικούντων της Λάρισας, οι οποίοι έχουν βάλει στο στόχαστρο τον Ολιβιέ Καπό.Ο Γάλλος μεσοεπιθετικός, ο οποίος το περασμένο καλοκαίρι είχε προταθεί τόσο στον Παναθηναϊκό όσο και στον Ολυμπιακό, αποτελεί το νέο μεταγραφικό στόχο των «βυσσινί», αν και τα τελευταία δύο χρόνια δεν βρίσκεται και στην καλύτερη φάση της καριέρας του.\nΗ ομάδα του Κάμπου έχει ανεβάσει ψηλά τον πήχη της μεταγραφικής της ενίσχυσης και οι φίλαθλοι της ΑΕΛ αναμένουν με αγωνία τις επόμενες κινήσεις.\nΓια την πορεία του ΠΑΟΚ στα πλέι-οφ, αλλά και για το μεγάλο ντέρμπι κόντρα στον Άρη, μίλησε ο Βίκτορ Βιτόλο στα «ΣΠΟΡ του Βορρά».Ο 27χρονος μέσος, τόνισε πως η ομάδα του θα ψάξει τη νίκη απέναντι στους «κίτρινους» για βαθμολογικούς και μόνο λόγους, καθώς όπως υπογράμμισε, ο Δικέφαλος δεν… ψάχνει τη ρεβάνς για την ήττα (2-0) στο πρωτάθλημα.\nΕπιπλέον, ο Ισπανός χαφ είπε πως στο ΟΑΚΑ το μόνο που έλειψε από τον ΠΑΟΚ ήταν το ένστικτο του γκολ και επισήμανε ότι για να έχει αξία ο βαθμός στην Αθήνα, θα πρέπει να έρθει και η νίκη στο ματς με τον Άρη.\n«Μας έλειψε το ένστικτο του σκόρερ»\nΠοια είναι η εκτίμησή σου για την αναμέτρηση με την ΑΕΚ στο Ολυμπιακό στάδιο;\n«Ο ΠΑΟΚ είχε, αν όχι καθ’ όλη τη διάρκεια του αγώνα, τουλάχιστον στο μεγαλύτερο μέρος του παιχνιδιού, τον πλήρη έλεγχο του αγώνα. Είχαμε καλή οργάνωση στον αγώνα, αλλά αυτό που μας έλειψε ήταν το ένστικτο του σκόρερ. Είχαμε τις ευκαιρίες, αλλά στα τελευταία μέτρα πριν την εστία της ΑΕΚ δεν ενεργήσαμε όπως θα μπορούσαμε. Από την άλλη, και κατά κοινή παραδοχή, ήμασταν σοβαροί στο παιχνίδι μας και είχαμε ως βασικό προσανατολισμό την κατάκτηση της νίκης. Με αυτό τον σκοπό πήγαμε στην Αθήνα για να αγωνιστούμε. Η ισοπαλία ήταν ένα καλό αποτέλεσμα, και πλέον αυτό το παιχνίδι ανήκει οριστικά στο παρελθόν. Η σκέψη μας βρίσκεται πλέον αποκλειστικά στο κυριακάτικο παιχνίδι με τον Άρη».\nΤο αποτέλεσμα στο παιχνίδι του Βικελίδης έφερε τον ΠΑΟΚ στην πρώτη θέση της ειδικής βαθμολογίας. Περίμενες τη νίκη του Άρη επί του Ολυμπιακού;\n«Το βέβαιο είναι ότι το συγκεκριμένο αποτέλεσμα μας ευνόησε, γιατί ακριβώς ισοβαθμούμε πλέον με τον Ολυμπιακό. Σε αντίθετη περίπτωση, ο Ολυμπιακός θα διατηρούσε έστω ένα μικρό προβάδισμα. Για εμάς, βέβαια, είναι πολύ σημαντικό να νικήσουμε την Κυριακή. Και για να προσθέσουμε στο ενεργητικό μας άλλους τρεις βαθμούς και για να μην επιτρέψουμε στον αντίπαλό μας να μας απειλήσει βαθμολογικά». «Ξεχωριστό για την πόλη»\nΠώς περιμένεις το παιχνίδι της Κυριακής στο γήπεδο της Τούμπας μεταξύ του ΠΑΟΚ και του Άρη;\n«Δεν υπάρχει αμφιβολία ότι το συγκεκριμένο παιχνίδι είναι ξεχωριστό για την πόλη της Θεσσαλονίκης. Μόνο που για εμάς τους παίκτες και τις ομάδες πρόκειται για ένα ακόμη παιχνίδι, που μπορεί να μας δώσει τρεις βαθμούς. Θα είναι πολύ σημαντικό για εμάς να νικήσουμε, να αυξήσουμε τη διαφορά από τον Άρη και να σταθεροποιήσουμε τη θέση μας στην κορυφή του βαθμολογικού πίνακα. Παίζουμε στην έδρα μας και για αυτό πρέπει να νικήσουμε. Μόνο έτσι, άλλωστε, θα έχει αποκτήσει αξία και η ισοπαλία στο προχθεσινό παιχνίδι με την ΑΕΚ».\n«Δεν είναι ρεβάνς»\nΣτο μυαλό σας είναι, πέρα από την κατάκτηση του τρίποντου, και μια πιθανή ρεβάνς για την ήττα σας στο παιχνίδι του Κλεάνθης Βικελίδης;\n«Πρόκειται για δύο εντελώς διαφορετικά παιχνίδια. Άλλο ματς αυτό που έγινε στην κανονική διάρκεια του πρωταθλήματος, και άλλο αυτό που θα διεξαχθεί το βράδυ της Κυριακής. Εμείς θέλουμε να νικήσουμε στο μεθαυριανό παιχνίδι, όχι επειδή αντίπαλός μας θα είναι ο Άρης, αλλά γιατί επιζητούμε την κατάκτηση των τριών βαθμών. Θέλουμε τη νίκη και για τον κόσμο μας και για τη δική μας ψυχολογία. Αλλά το κυριότερο για βαθμολογικούς λόγους. Αυτό έχει σημασία».\nΣε περίπτωση που ο ΠΑΟΚ κερδίσει πέναλτι εναντίον του Άρη, θα ζητήσεις να το εκτελέσεις, όπως έκανες και στο αντίστοιχο παιχνίδι της κανονικής διάρκειας;\n«Πάντα σουτάρω το δεύτερο πέναλτι, εφόσον αυτό συμβεί στη διάρκεια ενός αγώνα. Την εκτέλεση του πρώτου πέναλτι αναλαμβάνει ο Ίβιτς. Αλλά όλα αυτά δεν έχουν μεγάλη σημασία μπροστά στην αναγκαιότητα της κατάκτησης της νίκης. Θα είναι τέλειο για εμάς, αν εξασφαλίσουμε το τρίποντο ακόμη και στο τελευταίο λεπτό της αναμέτρησης. Αυτό που θέλω μόνο είναι να τελειώσει το ματς της Κυριακής και εμείς να έχουμε αναδειχθεί νικητές». Θεωρείς ότι κόντρα στην ΑΕΚ έκανες μια από τις καλύτερες εμφανίσεις σου στη διάρκεια της φετινής σεζόν;\n«Προσωπικά νιώθω χαρούμενος για το γεγονός ότι αυτή τη χρονιά όλοι στην ομάδα και όλος ο κόσμος είναι ευχαριστημένος με τη δουλειά μου. Αυτό που επιδιώκω είναι μέχρι και το τελευταίο παιχνίδι της σεζόν να έχω καλή απόδοση. Θέλω να παίζω καλά, για να βοηθώ τους συμπαίκτες μου, την ομάδα μου. Πάντα δουλεύω για τη νίκη, δεν μου αρέσει καθόλου να χάνω. Θέλω να κερδίζει η ομάδα μου και, εφόσον συμβαίνει αυτό, η δική μου απόδοση έρχεται σε δεύτερη μοίρα». «Σκέφτομαι μόνο τα πλέι-οφ»\nΤις προηγούμενες μέρες είδαν το φως της δημοσιότητας πληροφορίες, σύμφωνα με τις οποίες ομάδες από την Ισπανία ενδιαφέρονται να εντάξουν τον Βίκτορ Βιτόλο στο δυναμικό τους. Τι απαντά ο ίδιος;\n«Τα στατιστικά μου στοιχεία είναι αρκετά καλά και όλοι δηλώνουν ικανοποιημένοι με τη δουλειά μου. Είναι καλό που άλλες ομάδες μιλάνε για μένα, αφού έτσι αποδεικνύεται ότι προσπαθώ για το καλύτερο και ότι οι κόποι μου αποδίδουν καρπούς. Από εκεί και πέρα, κανείς δεν γνωρίζει το μέλλον. Κανείς δεν μπορεί να προδικάσει τι θα συμβεί, όχι μόνο στη νέα αγωνιστική περίοδο, αλλά ούτε καν την αυριανή μέρα. Αν έρθει μια συγκεκριμένη πρόταση, θα την εξετάσει η ομάδα μου και ο εκπρόσωπός μου. Αλλά αυτή τη δεδομένη χρονική στιγμή σκέφτομαι μόνο τα πλέι-οφ και τίποτα άλλο».\nΑπό το θαύμα του 1963 και το 10-1 επί της Μπέρνλι στον αποκλεισμό του Αμβούργου το 2010. Η Φούλαμ, η «Σταχτοπούτα» της Ευρώπης θα βρεθεί στο μεγαλύτερο ραντεβού της ιστορίας της και δείχνει διατεθειμένη να συνεχίσει το όνειρό της... Από τους Τζόνι Χέινς, Τζορτζ Κόεν, Μπόμπι Ρόμπσον, Ρόντνεϊ Μαρς, Άλαν Μούλερι στον Ρόι Χόντγκσον και την ομάδα του. Μπορεί να συγκριθούν οι παραπάνω παίκτες με τον Ουαλό, Σίμον Ντέιβις, τον Ούγγρο, Ζόλταν Γκέρα και τον Αυστραλό, Μαρκ Σβάτσερ; Φυσικά όχι, όμως τα «παιδιά» του Χόντγκσον είναι και αυτά που έγραψαν με χρυσά γράμματα στην ιστορία του συλλόγου. Η «Σταχτοπούτα» της Ευρώπης θέλει να συνεχίσει το όνειρό και μπορεί ο Τελικός του Αμβούργου να είναι το σημαντικότερο ραντεβού της, ωστόσο τα καλά τώρα αρχίζουν...\nΜια από τις «γηραιότερες»\nΜε έτος ίδρυσης το 1879, η Φούλαμ καταλαμβάνει περίοπτη θέση στην λίστα με τις «γηραιότερες» ομάδες του αγγλικού ποδοσφαίρου. Είναι, μάλιστα, η πιο «παλαιά» ομάδα του Λονδίνου. Κι όμως, σχεδόν σε όλη της την ιστορία, έχει αγωνιστεί στις μικρότερες κατηγορίες του αγγλικού πρωταθλήματος. Το 1949 θα αγωνιστεί για πρώτη φορά στη μεγάλη κατηγορία, στην οποία θα δώσει το παρών για τρεις σεζόν. Τις δύο πρώτες κατάφερε να σωθεί, όμως το 1952 θα επιστρέψει στην Division 2 καθώς τερμάτισε τελευταία με μόλις οκτώ νίκες σε 32 αγώνες.\nΕπτά χρόνια μετά, ο λονδρέζικος σύλλογος θα βρεθεί και πάλι στην μεγάλη κατηγορία. Η σεζόν 1959-1960 θα είναι η καλύτερη καθώς τερμάτισε δέκατη, ενώ αξιομνημόνευτη είναι η παρουσία της την χρονιά 1965-1966. Αν και μέχρι τα τέλη του Φεβρουαρίου είχε μαζέψει μόλις 15 βαθμούς, στη συνέχεια πήρε 9 νίκες και δύο ισοπαλίες με αποτέλεσμα να σωθεί. Ο υποβιβασμός όμως δεν αποφεύχθηκε δύο χρόνια αργότερα. Με μόλις δέκα νίκες έπεσε κατηγορία, ενώ αμέσως μετά υποβιβάστηκε και στην τρίτη!\nΜε εξαίρεση την ιστορική της παρουσία στον τελικό του Κυπέλλου το 1975 (ηττήθηκε από την Γουέστ Χαμ), η Φούλαμ δεν είχε να αναδείξει κάποια επιτυχία καθώς «βολόδερνε» στις χαμηλές κατηγορίες μέχρι και το 1997, όταν την ομάδα ανέλαβε ο Μοχάμεντ Αλ Φαγιέντ. Η ιστορία του συλλόγου άλλαξε με μιάς. Τα λεφτά του πάμπλουτου επιχειρηματία έφεραν την Φούλαμ ξανά στην... ζωή και μέσα σε τέσσερα χρόνια, η ομάδα βρέθηκε στην Premier League! Ο Ζαν Τιγκανά ήταν ο προπονητής με τον οποίο ο λονδρέζικος σύλλογος ανέβηκε στα σαλόνια αλλά και με τον οποίο βγήκε για πρώτη φορά στην Ευρώπη. Ήταν τη σεζόν 2002-03, όταν η Φούλαμ εξασφάλιζε έξοδο στο UEFA μέσω του Ιντερτότο! Μεταξύ των ομάδων που αντιμετώπισε σε εκείνη την καλοκαιρινή δοκιμασία ήταν και το Αιγάλεω... Στο UEFA, πέρασε δύο κροατικές ομάδες, την Χάιντουκ και την Ντιναμό, πριν αποκλειστεί από την Χέρτα.\nΗ Φούλαμ εξασφάλιζε, εύκολα ή δύσκολα, την παραμονή της κάθε χρονιά, με τον Κόλεμαν να αναλαμβάνει την ομάδα του 2003 και να την οδηγεί για τέσσερα χρόνια. Οι Λονδρέζοι έδιναν λεφτά για να φέρουν παίκτες όπως ο Μοντέλα ή ο Σμέρτιν, πουλούσαν όμως πολύ ακριβά και τα αστέρια τους, με πρώτο και καλύτερον τον Σαχά στην Γιουνάιτεντ. Κάποια οικονομικά προβλήματα, περιόριζαν την περαιτέρω βελτίωση της Φούλαμ, όμως το 2004 η επιστροφή της στο ανακαινισμένο «Κρέιβιν Κότατζ» έπειτα από δύο χρόνια «φιλοξενίας» στην έδρα της ΚΠΡ, έβαλε την ομάδα σε... τάξη.\nΜατ με Χόντγκσον\nΤο 2007, μετά την φυγή του Κόλεμαν αλλά και του Σάντσεζ που ανέλαβε για λίγο, η Φούλαμ έκανε την κίνηση-ματ με την πρόσληψη του Ρόι Χόντγκσον. Παρότι η αρχή δεν ήταν και η καλύτερη δυνατή καθώς υπήρχε γκρίνια από την εξέδρα, η Φούλαμ... ανανέωνε συνεχώς την παραμονή της στην κατηγορία, χωρίς να ξοδεύει υπέρογκα ποσά για παίκτες και δίχως να έχει στο ρόστερ της τα «ονόματα». Πέρυσι, τερμάτισε στην έβδομη θέση, την καλύτερη της ιστορίας της, και εξασφάλισε την έξοδο της στο Europa. Στόχος της για φέτος, παρέμεινε η γρήγορη παραμονή και ένα καλό πλασάρισμα στην βαθμολογία. Τα εξαιρετικά αποτελέσματα της έδωσαν την δυνατότητα να επικεντρωθεί στο Europa League και να κάνει την μεγάλη έκπληξη, στην δεύτερη μόλις παρουσία της στην Ευρώπη!\nΗ μεγαλύτερη φυσιογνωμία στην ιστορία της Φούλαμ δεν θα μπορούσε να είναι άλλος πλην του Τζόνι Χέινς, που έπαιξε στην λονδρέζικη ομάδα για 19 σεζόν, έχοντας σχεδόν 600 συμμετοχές και 147 γκολ. Από την ομάδα, έχουν περάσει και οι Μπόμπι Ρόμπσον, Τζορτζ Κοέν και Ρόντνει Μαρς, ενώ στον πάγκο της έχουν καθίσει μόνο Βρετανοί τεχνικοί, πλην του Γάλλου Τιγκανά.\nΑρχή από το Βίλνιους\nΤο ταξίδι προς την Ευρωπαϊκή καταξίωση άρχισε τον Ιούλιο στην πρωτεύουσα της Λιθουανίας, το Βίλνιους, με τα σχόλια πάντως να μην ήταν ιδιαίτερα κολακευτικά... «Όπως και οι άλλες μικρομεσαίες ομάδες της Βρετανίας θα καταλήξει στο θεσμό...» Η ομάδα του Χόγκσον φρόντισε να... τρελάνει όλη την Ευρώπη, η Οδύσσεια της, είχε πολλά και μεγάλα εμπόδια, όμως το πάθος, η δίψα, η εξυπνάδα και το ταλέντο την βοήθησαν να κλείσει τα αυτιά της στις «σειρήνες» να περάσει από «ογκόλιθους» και να κάνει το Νησί να πανηγυρίζει για τον μοναδικό εκπρόσωπό του σε τελικό φετινής ευρωπαϊκής διοργάνωσης\nΟι δυο νίκες κόντρα στους Λιθουανούς της Πέτρα, αλλά και το πέρασμα από την Ρωσία και την Άμκαρ Περμ με απολογισμό τρεις νίκες και μία ήττα έφεραν τη Φούλαμ στους ομίλους του Γιουρόπα Λιγκ. Η Βασιλεία, η Ρόμα, η ΤΣΣΚΑ Σόφιας ήταν οι ομάδες που βρέθηκαν στο διάβα της , εμπόδια σχετικά εύκολα με αυτά που θα ακολουθούσαν. Μια ήττα μόνο στους ομίλους, στο Ολίμπικο με 2-1, αφού στο τελευταίο και κρίσιμο ματς στη Βασιλεία οι Βρετανοί πέρασαν με τη δύναμη και τον τσαμπουκά τους.\nΗ φάση των «32» έμελλε να είναι και το γεγονός που... χτύπησε το καμπανάκι της διοργάνωσης, ό,τι εμφανίστηκε αντίπαλος ικανός για... Τελικό. Η Φούλαμ βρήκε μπροστά της την Σαχτάρ, την περσινή κάτοχο της διοργάνωσης, και για πολλούς και φετινό φαβορί. Το δίδυμο Γκέρα – Ζαμόρα έδωσε πολλά χαμόγελα στους φιλάθλους της ομάδας στο «Κρέιβεν Κότατζ» με το 2-1, όμως ακόμα περισσότερα έδωσε ο Χάνγκελαντ με το γκολ στο Ντόνετσκ (1-1) το οποίος και έστειλε τη Φούλαμ στους «16»\nΗ Γιουβέντους ήταν ένα τεράστιο εμπόδιο μπροστά στην απειρία των «Κότατζερς», και το 3-1 στο Τορίνο ουσιαστικά μετέτρεπε τα όνειρά τους σε εφιάλτες. Η έδρα, αλλά και η ικανότητα του Ρόι Χόντγκσον ήταν αρκετά για την υπέρβαση. Ο Ζαμόρα άνοιξε το δρόμο, ο Καναβάρο βοήθησε με την απόβολή του και το εκπληκτικό ποδόσφαιρο της Φούλαμ έφερε το 4-0 και μια μεγάλειώδη πρόκριση στους «8».\nΗ Ευρώπη έπαιρνε τα μηνύματα των Άγγλων, αλλά αδυνατούσε να πιστέψει πως μια μικρομεσαία λονδρέζικη ομάδα μπορεί να φτάσει τόσο ψηλά. Όταν ήρθε μπροστά της και η πρωταθλήτρια Γερμανίας Βόλφσμπουργκ όλοι περίμεναν δυο... OVER! Στην Αγγλία ο Ζαμόρα... επιβεβαίωσε την πρόβλεψη, αλλά ήταν υπέρ της δική του ομάδας, το 2-1 συνέχιζε να δίνει ένα μικρό προβάδισμα στους Γερμανούς, όλα αυτά μέχρι τον ημιτελικό, εκεί η εξυπνάδα του Χόγκσον, ο τσαμπουκάς της ομάδας, αλλά και η τύχη διέλυσε τα όνειρα της Βόλφσμπουργκ. Το 1-0 με τον μεγάλο πρωταγωνιστή, Ζαμόρα έφερε την Φούλαμ μπροστά σε μια τεράστια πρόκληση.\nΔεν... σεβάστηκε τους «οικοδεσπότες»\nΗ «Σταχτοπούτα» του παραμυθιού, με την φετινή «Σταχτοπούτα» έχουν μια τεράστια διαφορά. Την έλλειψη... σεβασμού! Η Φούλαμ δεν έδειξε κανένα σεβασμό στους «οικοδεσπότες» του φετινού Τελικού, με άψογη αμυντική λειτουργία στη Γερμανία, όπου απέσπασε το 0-0 και εξαιρετική μπάλα στο τελευταίο εικοσάλεπτο του χθεσινού αγώνα (2-1) την έστειλαν στο Αμβούργο έτοιμη να συνεχίσει το όνειρό της ακόμα περισσότερο. Το χθεσινό ξέσπασμά της σίγουρα το ζήλεψαν πολλές μεγάλες ομάδες του εξωτερικού και χαρακτηριστικό είναι το απόσπασμα μεγάλων αρθρογράφων του Νησιού «Και, ξαφνικά, το φράγμα έσπασε. Μέσα σε επτά εκπληκτικά λεπτά, τα γκολ του Σιμόν Ντέιβις και του Ζόλταν Γκέρα άλλαξαν τα πάντα και έστειλαν αυτή την ασταμάτητη Φούλαμ στο Αμβούργο. Απίστευτο θέμα από τον Ρόι Χόγκσον και την ομάδα του, αδιάκοπο πρέσινγκ, τρέξιμο και πλέον βρίσκεται μια ανάσα από το τελευταίο και δελεαστικότερο εμπόδιο της ιστορίας της, τον ΤΕΛΙΚΟ του ΓΙΟΥΡΟΠΑ ΛΙΓΚ»\nΜπορεί η Ιταλία να έχει μετά από τρία χρόνια μια ομάδα σε τελικό Τσάμπιονς Λιγκ, όμως αν η Ίντερ δεν κερδίσει στην κανονική διάρκεια ή στην παράταση την Μπάγερν, τότε η Serie Α θα χάσει μία θέση από το «σεντόνι» του 2011-2012!Το βατερλό των ιταλικών ομάδων την τελευταία τριετία έχει φέρει το ποδόσφαιρο της χώρας σε μεγάλο κίνδυνο όσον αφορά τις θέσεις για το Τσάμπιονς Λιγκ. Αυτή τη στιγμή, στην βαθμολογία της UEFA η Γερμανία προσπέρασε την Ιταλία (64.207 βαθμοί έναντι 64.052) κάτι που σημαίνει πως από την σεζόν 2011-2012 θα βγάζει τέσσερις ομάδες στο Τσάμπιονς Λιγκ, την ώρα που οι γείτονες μας θα χάσουν μία και έτσι θα περιοριστούν στις τρεις!\nΓια την Ιταλία, πάντως, υπάρχει μία ελπίδα. Και μάλιστα βάσιμη. Ποια είναι αυτή; Μα φυσικά η νίκη της Ίντερ επί της γερμανικής Μπάγερν στον τελικό. Μία νίκη που «πρέπει» να έρθει είτε στην κανονική διάρκεια ή στην παράταση. Αν οι «νερατζούρι» πάρουν το τρόπαιο στα πέναλτι, τότε αυτό δεν θα είναι αρκετό για τους Ιταλούς! Μάλιστα, ο ίδιος ο Γκαλιάνι τόνισε πως θα είναι στο πλευρό της «μισητής» για την Μίλαν, Ίντερ!\n«Θα υποστηρίζω την Ίντερ. Πρέπει να κερδίσει και όποιος γελάει με αυτό που λέω, δεν χρησιμοποιεί την κοινή λογική. Αν δεν πάρει τον τίτλο, από την μεθεπόμενη σεζόν η τρίτη θέση θα στέλνει στα προκριματικά του Τσάμπιονς Λιγκ και η τέταρτη στο Europa League. Αυτό θα είναι καταστροφικό για το ιταλικό ποδόσφαιρο», ήταν τα λόγια του αντιπροέδρου της Μίλαν, ο οποίος αντί να σκέφτεται πως θα ενισχύσει τους «ροσονέρι» για να βγουν πρωταθλητές και να πηγαίνουν απευθείας στους ομίλους, έχει το άγχος για το πόσες ομάδες θα βγάλει η Ιταλία...\nΗ ιταλική κατρακύλα\nΗ τελευταία ομάδα που κατέκτησε το Τσάμπιονς Λιγκ από την Ιταλία ήταν η Μίλαν το 2007. Από τότε, μαύρα σύννεφα υπάρχουν στον ουρανό του Καμπιονάτο! Τη σεζόν 2007-08 στους «8» του Τσάμπιονς Λιγκ, έφτασε μόνο η Ρόμα η οποία αποκλείστηκε από τη Μάντσεστερ. Στην προηγούμενη φάση, τόσο η Μίλαν όσο και η Ίντερ είχαν πει αντίο μετά τους αποκλεισμούς από Άρσεναλ και Λίβερπουλ αντίστοιχα. Όσο για την τέταρτη ομάδα, την Λάτσιο, αυτή έμεινε εκτός νοκ άουτ, στον όμιλο όπου συμμετείχε ο Ολυμπιακός...\nΣτο UEFA δεν ήταν και πολύ καλύτερα τα πράγματα. Μόνο η Φιορεντίνα έδωσε το παρών στους «32», κατάφερε να προχωρήσει μέχρι τα ημιτελικά, εκεί όμως αποκλείστηκε από την Ρέιντζερς στα πέναλτι. Μία Ρέιντζερς η οποία είχε προκριθεί μετά κόπων και βασάνων εις βάρος του Παναθηναϊκού του... Πεσέιρο στους «32»!\nΗ επόμενη χρονιά ήταν ακόμα χειρότερη. Η Αγγλία κυριάρχησε ξανά, καθώς στους «16», η Ίντερ, η Γιουβέντους και η Ρόμα αποκλείστηκαν από τις Μάντσεστερ, Τσέλσι και Άρσεναλ! Στο δε UEFA, Σαμπντόρια, Φιορεντίνα και Μίλαν δεν πέρασαν ούτε στους «16»! Μόνο η Ουντινέζε έφτασε στα προημιτελικά, εκεί όμως αποκλείστηκε από την Βέρντερ...\nΦέτος, μία από τα ίδια. Η Μίλαν διασύρθηκε από την Μάντσεστερ, η Ίντερ το πάλεψε με την Τσέλσι αλλά γνώρισε τον αναμενόμενο αποκλεισμό, ενώ η Γιουβέντους δεν πέρασε καν από τους ομίλους. Η Φιορεντίνα κάπως πήγε να σώσει την παρτίδα αλλά ο Όβρεμπρο και οι βοηθοί του είχαν άλλη άποψη. Η Γιουβέντους πέρασε τον Άγιαξ, αλλά έπεσε στην απίστευτη Φούλαμ. Παρεπιπτόντως, οι Ιταλοί ας ανάψουν μια λαμπάδα στο όνομα της λονδρέζικης ομάδας γιατί αν δεν γύριζε το χθεσινό ματς με το γερμανικό Αμβούργο, τότε θα είχαν χάσει από σήμερα μία θέση για το Τσάμπιονς Λιγκ του 2011-2012!\nΗ Ίντερ έσωσε τα προσχήματα με πέντε νίκες σε έξι ματς των νοκ-άουτ. Αν κρατούσε και την ισοπαλία στην Βαρκελώνη, τα πράγματα θα ήταν ελαφρώς καλύτερα, όμως θα έχει την ευκαιρία αφενός να βρεθεί μετά από 40 και πλέον χρόνια στην κορυφή της Ευρώπης και αφετέρου να σώσει την τιμή του ιταλικού ποδοσφαίρου...\nΗ Αγγλική εφημερίδα Guardian υποκλίθηκε έστω και με μία μικρή καθυστέρηση στο μεγαλείο ενός τεράστιου ποδοσφαιριστή, όπως ο Βασίλης Χατζηπαναγής. Ο Βάσια λοιπόν χαρακτηρίζεται ως «Έλληνας Μαραντόνα» ενώ εμφανίζεται ένα επτάλεπτο βίντεο με μερικές από τις καλύτερες ποδοσφαιρικές του στιγμές. Μάλιστα υπάρχουν άφθονα σχόλια θαυμασμού από φιλάθλους που προφανώς δεν γνώριζαν την ύπαρξη του Βασίλη Χατζηπαναγή και δεν μπορούσαν να πιστέψουν ότι ένας τέτοιος «μάγος» έπαιξε στο ελληνικό πρωτάθλημα.\nΜε μία πρωινή προπόνηση στις εγκαταστάσεις του Νέου Ρυσίου συνεχίστηκε η προετοιμασία του Άρη για τον αγώνα της Κυριακής με αντίπαλο τον ΠΑΟΚ στο γήπεδο της Τούμπας στα πλαίσια της 2ης αγωνιστικής του μίνι πρωταθλήματος των πλέι οφ.\nΑτομικό πρόγραμμα ακολούθησε ο Τόνι Κάλβο του οποίου αύριο θα κριθεί η συμμετοχή του αν και όλα δείχνουν πως θα δώσει το παρών σε αντίθεση με τον Μεντί Ναφτί που θα είναι και πάλι απών μετά την θλάση Α΄ βαθμού που υπέστη στον τελικό του Κυπέλλου hellas online του περασμένου Σαββάτου στο ΟΑΚΑ με τον Παναθηναϊκό.\nΣτην διάρκεια της σημερινής προπόνησης ωστόσο υπέστη διάστρεμμα ο Ίαν Ντέιλι κάτι που καθιστά εξαιρετικά αμφίβολη την συμμετοχή του διεθνή Ιρλανδού στο ντέρμπι της Τούμπας.\nΚι όσο για αύριο στο πρόγραμμα του Έκτορ Ραούλ Κούπερ περιλαμβάνεται μία πρωινή προπόνηση στις αθλητικές εγκαταστάσεις του Νέου Ρυσίου που θα είναι και η τελευταία. Μετά το τέλος της ο Αργεντινός τεχνικός του Άρη θα ανακοινώσει την αποστολή για τον αγώνα της Τούμπας.\nΜε παρόντα τον Θοδωρή Ζαγοράκη συνεχίστηκε η προετοιμασία του ΠΑΟΚ ενόψει του μεγάλου ντέρμπι της πόλης κόντρα στον Άρη, στο πλαίσιο της 2ης αγωνιστικής των πλέι οφ της Superleague. Ο πρόεδρος του «Δικεφάλου» του βορρά παρακολούθησε την προπόνηση, ωστόσο δεν μίλησε στους ποδοσφαιριστές.\nΣτα της προπόνησης, ο Μίροσλαβ Σνάουτσνερ πήρε μέρος στο κανονικό πρόγραμμα και αναμένεται να συμπεριληφθεί κανονικά από τον προπονητή της ομάδας, Φερνάντο Σάντος στην αποστολή για το παιχνίδι με τους «κιτρίνους».\n*** Η ΠΑΕ ΠΑΟΚ ανακοινώνει ότι το Σάββατο, 1 Μαϊου 2010, τα εκδοτήρια της Τούμπας θα παραμείνουν κλειστά. Την Κυριακή, 2 Μαϊου 2010, τα εκδοτήρια θα λειτουργούν από τις 10:00 έως την έναρξη του αγώνα και θα πωλούνται πακέτα των τριών εντός έδρας αγώνων αλλά και μεμονωμένα εισιτήρια για τον αγώνα με τον Άρη.\nΜε ποινή φυλάκισης 3 έως 5 χρόνων, απειλείται ο Σεμπάστιαν Λέτο, σε περίπτωση που κριθεί ένοχος για το πλαστό διαβατήριο που του έδινε την ιταλική υπηκοότητα!\nΣτην υπόθεση των πλαστών διαβατηρίων που έχει προκαλέσει αναταραχή στο Ευρωπαϊκό ποδόσφαιρο, εμπλέκεται και ο Αργεντινός μεσοεπιθετικός του Παναθηναϊκού καθώς και ο ίδιος είχε στην κατοχή του ένα από αυτά.\nΕκτός του Λέτο, εμπλέκονται ακόμη και οι Πλασέντε της Μπορντό, Χουάν Πάμπλο Καρίζο της Σαραγόσα και Ζουάν της Εσπανιόλ. Σημαντικό στοιχείο, το γεγονός πως όλοι τους είχαν την ίδια μάνατζερ, ονόματι Μαρία Ελένα Ταντέλντι.\nΣύμφωνα με όσα προκύπτουν, ο ομοσπονδιακός δικαστής στην Αργεντινή διέταξε να κοινοποιηθεί ψήφισμα για τους ποδοσφαιριστές, σύμφωνα με το οποίο μόλις γυρίσουν στην πατρίδα τους, θα πρέπει να παρουσιαστούν αμέσως στο δικαστήριο για να καταθέσουν.\nΠλέον, το δικαστήριο είναι εκείνο το οποίο θα αποφασίσει αν οι παίκτες έχουν πέσει θύματα της συγκεκριμένης μάνατζερ ή φέρουν κι εκείνοι ευθύνη από την πλευρά τους.\nΑπό την Ισπανία τονίζεται πως έχουν βρεθεί σημαντικές αποδείξεις, οι οποίες αναμένεται και να παίξουν καθοριστικό ρόλο στην έκβαση της απόφασης.\nΝα σημειωθεί ότι το φαινόμενο με τα πλαστά ιταλικά διαβατήρια από Αργεντινούς παίκτες, είναι σοβαρό ζήτημα και, καθώς αφορά έναν αριθμό ο οποίος ξεπερνά τους 200 ποδοσφαιριστές.\nΠροβληματισμένος με τη στάση του Αντρέι Αρσάβιν είναι ο Αρσέν Βένγκερ έπειτα από τις δηλώσεις του Ρώσου άσου ότι θα ήθελε να είναι μέλος της τωρινής Μπαρτσελόνα. Ο προπονητής της Άρσεναλ αρχικά παραδέχθηκε ότι οι δηλώσεις του παίκτης μπορεί να παραποιήθηκαν, αλλά στη συνέχεια τον κατηγόρησε για έλλειψη σεβασμού προς τον σύλλογο του Λονδίνου. «Είμαι πολύ απογοητευμένος, διότι δείχνει μια τελείως διαφορετική στάση», τόνισε ο Αλσατός τεχνικός.\n«Θέλει να επεκτείνει το συμβόλαιο του μαζί μας. Μοιάζει να είναι χαρούμενος εδώ γι αυτό και θα πρέπει να τον ρωτήσω τι συμβαίνει. Όταν είσαι στην Άρσεναλ είσαι στην Άρσεναλ. Όταν είσαι αλλού είσαι αλλού. Πιστεύω ότι η υπερηφάνεια σου σε κάνει να υποστηρίζεις την ομάδα σου. Αλλά θα διατηρήσω τις επιφυλάξεις μου διότι υπάρχουν μάνατζερ που θέλουν να προωθούν παίκτες».\nΓνωρίζει καλά την φιλοσοφία των πλέι οφ. Ο Σούλης Μαρκόπουλος δεν είχε και πολύ χρόνο να προετοιμάσει την ομάδα του, αλλά… «Για όλες τις ομάδες το ίδιο είναι. Εμείς γνωρίζαμε τον αντίπαλο μας από το Σάββατο και αυτό ήταν θετικό. Όμως ότι κάναμε, κάναμε… Μένει να διορθώσουμε ορισμένα πράγματα» τόνισε ο τεχνικός του ΠΑΟΚ, που αναφέρθηκε και στην αγωνιστική αξία του Πανελλήνιου. «Είναι δύσκολο παιχνίδι. Ο Πανελλήνιος είναι καλή με πολύ καλή πορεία σε Ευρώπη και Ελλάδα. Τελευταία έκανε ορισμένες ήττες αλλά δεν σημαίνει ότι ξέχασε να παίζει μπάσκετ. Είναι δυνατός και περιφερειακά και κοντά στο καλάθι. Θεωρώ ότι είναι ίσως από τις καλύτερες ομάδες της Ευρώπης. Διαθέτει πληθώρα παικτών, βάθος και μπορεί να φρεσκάρεται. Έχουν πολλά σετ παιχνιδιού στην επίθεση και παίζουν στο λόου ποστ με ψηλούς και γκαρντ» τόνισε ο Σούλης Μαρκόπουλος, ο οποίος είπε ακόμα ότι το πλεονέκτημα έδρας είναι με την Αθηναική ομάδα, αλλά θα παίξει ρόλο πως θα αντιμετωπίσουν οι δικοί του παίκτες τις καταστάσεις. «Υπάρχει άγχος γιατί το λάθος δεν διορθώνεται, χρειάζεται συγκέντρωση και ετοιμότητα για 40 λεπτά. Ακόμα όμως και αν τα καταφέρουμε στην Αθήνα, τίποτε δεν θα έχει τελειώσει, αφού ο Πανελλήνιος είναι πολύ δυνατός και εκτός έδρας» σχολίασε ο Σούλης Μαρκόπουλος, που όπως είπε, δεν χρειαζόταν να δει το προχθεσινό ματς, στο οποίο οι Ολυμπιονίκες ήταν ιδιαίτερα ανταγωνσιτικοί απέναντι στον Ολυμπιακό, για να είναι… ψιλιασμένος. Όσο για το περιβόητο πρώτο παιχνίδι της σεζόν στην Κυψέλη… «Σε εκείνο το παιχνίδι δεν ξέραμε τι μπορούσαν να κάνουν οι παίκτες στο γήπεδο, δεν είχαμε βρει χημεία, υπήρχαν ιδιατερότητες, οι οποίες επηρέασαν εμάς και όχι τον Πανελλήνιο που είχε αρχίσει από νωρίς Ευρωπαική προετοιμασία».\n«Σε καλή κατάσταση η ομάδα»\n«Δεν ξέρω αν η ομάδα είναι τώρα στην καλύτερη της φόρμα, αλλά σίγουρα είναι σε καλή κατάσταση» έλεγε ο Σούλης Μαρκόπουλος, ο οποίος μέσα του βαθειά, δεν μπορεί να μην μελαγχολεί για το ότι στις λεπτομέρειες ο ΠΑΟΚ έχασε την 4η θέση, ισοβαθμώντας στο τέλος με τον Πανελλήνιο. «Ίσως είναι έτσι… Το παρελθόν όμως το κοιτάμε μόνο για πράγματα που πρέπει να βελτιώσουμε και να μην τα βρούμε πάλι μπροστά μας. Περισσότερο μας ενδιαφέρει το αύριο. ‘Εχασες ένα παιχνίδι, κέρδισες ένα άλλο… Απλά χάσαμε ένα παιχνίδι που δεν έπρεπε στην έδρα μας. Εμείς δεν είμασταν σε καλή μέρα, οι αντίπαλοι μας ήταν. Έτσι είναι το μπάσκετ» έλεγε ο τεχνικός του ΠΑΟΚ, που επέμενε ότι στα πλέι οφ οι ομάδες πρέπει να είναι στο 100% σε κάθε φάση. «Ο Πανελλήνιος δεν είναι τυχαία ομάδα. Άλλωστε φέτος λόγω Ευρώπης είχε περισσότερες εμπειρίες από τον ΠΑΟΚ» έλεγε ο Μαρκόπουλος που αναφερόμενος σε αυτό το τελευταίο σερί και τι μπορεί να προσφέρει στα πλέι οφ, είπε: «Τα δύσκολα ματς στην αρχή ήταν κάτι αρνητικό για την ψυχολογία της ομάδας. Μετά όμως βρήκαμε ρυθμό, χημεία, επιστρέψαμε και είναι θετικό ότι κάναμε μόνο τέσσερις ήττες στον δεύτερο γύρο.\nΕξαφανίζονται καθημερινά τα εισιτήρια του ΠΑΟΚ για τους τρεις εντός έδρας αγώνες των πλέι οφ! Χθες έσπασε το φράγμα των 20.000 μίνι διαρκείας της ΠΑΕ ΠΑΟΚ, καθώς ο συνολικός αριθμός των εισιτηρίων που διατέθηκαν έως χθες το απόγευμα έφτασε στα 20.123 πακέτα! Η σταθερή καθημερινή ροή έχουν ανεβάσει σε υψηλά επίπεδα το νούμερο και θα πρέπει να θεωρείται δεδομένο ότι ο «ασπρόμαυρος ναός» θα γεμίσει ασφυκτικά και στα τρία ματς, αρχής γενομένης από το κυριακάτικο κόντρα στον Άρη.\nΤα εκδοτήρια της Τούμπας θα λειτουργούν και σήμερα από τις 9:00 το πρωί έως τις 19:00 το απόγευμα, ενώ αύριο θα είναι κλειστά.\nΩστόσο την Κυριακή, την μέρα του αγώνα με τον Άρη που θα ξεκινήσει στις 21:15, θα λειτουργήσουν και πάλι από το πρωί τα εκδοτήρια και θα διατείθενται και τα μίνι διαρκλείας. Σχετική ανακοίνωση αναφέρει:\n«Η ΠΑΕ ΠΑΟΚ ανακοινώνει ότι το Σάββατο, 1 Μαϊου 2010, τα εκδοτήρια της Τούμπας θα παραμείνουν κλειστά.\nΤην Κυριακή, 2 Μαϊου 2010, τα εκδοτήρια θα λειτουργούν από τις 10:00 έως την έναρξη του αγώνα και θα πωλούνται πακέτα των τριών εντός έδρας αγώνων αλλά και μεμονωμένα εισιτήρια για τον αγώνα με τον Άρη».\nΠακέτο (τρεις αγώνες): Θύρα 1: 100 €, Θύρες 2, 3: 80 €, Θύρες 5, 6: 60 €, Θύρες 4, 4α: 40 €, Θύρες 7, 7α, 8: 40 €.\nΜεμονωμένο (ένας αγώνας): Θύρα 1: 80 €, Θύρες 2, 3: 60 €, Θύρες 5, 6: 40 € Θύρες 4, 4α: 20 € Θύρες 7, 7α, 8: 25 €.\nΠαρόλο που ο παραπάνω τίτλος παραπέμπει σε μπασκετικά δεδομένα και στον μεγάλο Αμερικανό αθλητή της καλαθοσφαίρισης, ο ποδοσφαιριστής του Άρη Έντι Τζόνσον, με τα δύο καταπληκτικά του τέρματα απέναντι στον Ολυμπιακό κατάφερε να μαγέψει τους πάντες. Ο προχθεσινός Τζόνσον ήταν πραγματικά… magic!\nΟ ψηλόσωμος επιθετικός μίλησε την στιγμή που είχε κάτι να πει. Αυτό το διάστημα διεκδικούσε. Η παρουσία του στις προπονήσεις, στους αγώνες που κλήθηκε να αγωνιστεί και το πάθος του να πάρει φανέλα βασικού από τον Κούπερ τον έκανε ακόμη καλύτερο, ακόμη πιο δυναμικό. Και το απέδειξε στο γήπεδο, την στιγμή έπρεπε.\nΟ Αμερικανός είναι ένας παίκτης τον οποίον ο καθοδηγητής του Άρη πιστεύει πολύ. Οι δυνατότητές του, η σκληρή του και σοβαρή δουλειά, αλλά κυρίως τα χαρακτηριστικά του ως παίκτη, κάνουν τον Έκτορ Ραούλ Κούπερ να θέλει να… επενδύσει πάνω σε αυτόν τον ποδοσφαιριστή για τη νέα αγωνιστική σεζόν. Αρκεί φυσικά ο ίδιος ο Τζόνσον να μη μείνει στο προχθεσινό βράδυ και τα δύο γκολ που πέτυχε, αλλά να προχωρήσει μπροστά, κάνοντας ανάλογες εμφανίσεις άμεσα.\n«Όλα για το Champions League»\nΜιλώντας στο «Μ» για την εξαιρετική του παρουσία το απόγευμα της Τετάρτης απέναντι στον Ολυμπιακό, ο 26χρονος έκανε λόγο για γρήγορα… ανασύνταξη της ομάδας μετά τον χαμένο τελικό στο Ολυμπιακό Στάδιο.\n«Ήταν ένα δύσκολο παιχνίδι. Μέσα μας, όμως, οι ποδοσφαιριστές γνωρίζαμε ότι είχαμε ένα μεγάλο χρέος απέναντι στον εκπληκτικό μας κόσμο. Είπαμε στα αποδυτήρια ότι θα πρέπει να τα δώσουμε όλα στον αγωνιστικό χώρο για να κερδίσουμε. Και το κάναμε. Έτυχε να είμαι εγώ ο σκόρερ και των δύο τερμάτων. Σίγουρα αυτό με κάνει διπλά χαρούμενο και μου δίνει δύναμη για την συνέχεια. Έχω έρθει για να εκμεταλλεύομαι την κάθε ευκαιρία που μου δίνεται από τον προπονητή μου», υπογράμμισε αρχικά.\nΠως όμως ο ίδιος και οι συμπαίκτες του μέσα σε λίγες ώρες βρήκαν αντοχές, ψυχική δύναμη και αυτοσυγκέντρωση για να παραταχθούν με τόσο πείσμα κόντρα στον Ολυμπιακό; Ο Αμερικανός απαντάει: «Θέλαμε πάρα πολύ το Κύπελλο. Από την στιγμή όμως που χάθηκε έπρεπε να κοιτάξουμε μπροστά. Και αυτό κάναμε. Βέβαια ήταν πολύ δύσκολο να συγκεντρωθούμε, αλλά και να προετοιμαστούμε μέσα σε λίγες ώρες για ένα τόσο σημαντικό παιχνίδι. Ωστόσο, ο κ. Κούπερ μας είπε πως θα πρέπει να ξεχάσουμε άμεσα στον τελικό και να δούμε την συνέχεια. Θέλει να κάνουμε ό,τι είναι δυνατό για να τερματίσουμε στην πρώτη θέση των play offs».\nΠιστεύει όμως ο Έντι Τζόνσον στο… όνειρο της εξόδου στο Champions League; «Είναι κάτι δύσκολο, όμως το θετικό μας ξεκίνημα με τη νίκη απέναντι στον Ολυμπιακό με γεμίζει με αισιοδοξία. Θέλουμε να συνεχίσουμε έτσι και ο κόσμος του Άρη να είναι σίγουρος ότι θα εξαντλήσουμε κάθε πιθανότητα για να βγούμε στο Champions League».\n«Νίκη στην Τούμπα»\nΣτο παιχνίδι πρωταθλήματος της Τούμπας, ο Έντι Τζόνσον δεν είχε έρθει ακόμη στην Ελλάδα. Πήρε μία γεύση του τι σημαίνουν τα ντέρμπι «αιωνίων της Θεσσαλονίκης» από το παιχνίδι στο Χαριλάου. «Γνωρίζω τι σημαίνουν αυτά τα παιχνίδια για την πόλη. Έμαθα από τους συμπαίκτες μου και την ατμόσφαιρα στο γήπεδο του αντιπάλου. Εγώ αυτό που θα πω είναι ότι θα πάμε την Κυριακή για να κερδίσουμε», τονίζει.\nΠοιο όμως είναι το μήνυμα που στέλνει ο Αμερικανός στον κόσμο του Άρη; «Μπροστά σε έναν τόσο εκπληκτικό κόσμο θέλω να δίνω πάντα τον καλύτερό μου εαυτό. Θα ήθελα να ζητήσω συγγνώμη από τον κόσμο για την απώλεια του Κυπέλλου, διότι γνωρίζω πόσο πολύ ήθελαν αυτόν τον τίτλο και ζητάω να συνεχίσουν να μας στηρίζουν με τόση αγάπη και ψυχή. Ο κόσμος του Άρη είναι εκπληκτικός, μοναδικός. Δημιουργούν την πιο ζεστή ατμόσφαιρα που έζησα και γνώρισα ποτέ. Θέλεις να παίζεις γι’ αυτούς», μας λέει.\nΔιθυραμβικά σχόλια επεφύλαξε η πλειονότητα των βραζιλιάνικων ΜΜΕ για τον Ντέιβιντ, λόγω της εκπληκτικής εμφάνισης που πραγματοποίησε στην αναμέτρηση κόντρα στη Κορίνθιανς για το Κόπα Λιμπερταδόρες.Ο 22χρονος αμυντικός, ο οποίος ανήκει στον Παναθηναϊκό και αγωνίζεται δανεικός στη Φλαμένγκο, εκθειάστηκε από τον Τύπο της χώρας του καφέ για το γεγονός ότι κατάφερε να… εξαφανίσει τον Ρονάλντο, γνωρίζοντας την αποθέωση από τους φιλάθλους της ομάδας του.\nΓια 83 ολόκληρα λεπτά, όπου το «φαινόμενο» της επίθεσης της Κορίνθιανς έγινε αλλαγή από τον Ροντρίγκο Σόουζα (σ.σ.: ακόμη ένας πρώην «πράσινος»), ο νεαρός άσος δεν του άφησε κανένα περιθώριο αντίδρασης για γκολ, συμβάλλοντας έτσι σημαντικά στη νίκη της ομάδας του με 1-0.\n«Είμαι πολύ χαρούμενος που κατάφερα να κερδίσω πολλές φορές τη μπάλα από τον Ρονάλντο. Τον παρακολουθώ από τότε που ήμουν μικρό παιδί και πάντα πανηγύριζα τα γκολ του με την εθνική Βραζιλίας. Με ικανοποίησε ο τρόπος που τον μάρκαρα, που τον απενεργοποίησα», είπε αρχικά ο Ντέιβιντ και πρόσθεσε:\n«Δεν μπορούσα ούτε εγώ αλλά ούτε και οι συμπαίκτες μου να τον αφήσουμε ελεύθερο. Είναι το «φαινόμενο», ένας μεγάλος παίκτης, διαθέτει την ποιότητα και την εμπειρία να κάνει μεγάλη ζημιά σε οποιοδήποτε αντίπαλο. Καταφέραμε κάτι πολύ σημαντικό και δεν έφταιγε ούτε το βάρος του, ούτε η φυσική του κατάσταση».\n"Ο Νάνι και ο Νίνι στην ίδια ομάδα... Αν βρούμε ένα Νένι, ένα Νόνι και ένα Νούνι θα συμπληρώσουμε το σετάκι"!\nΧόρας Χιουζ, Σάλφορντ\n(Σχόλιο αναγνώστη σε ρεπορτάζ της εφημερίδας, Μάντσεστερ Ίβνινγκ Νιουζ, σχετικά με το ενδιαφέρον της Μάντσεστερ Γιουνάιτεντ για το Σωτήρη Νίνη)\nΠαντελή: Η κατάσταση είναι ανεξέλεγκτη, εγώ αποχωρώ\nΤην αποχώρησή του από τα κοινά του Ηρακλή επιβεβαίωσε με δηλώσεις του ο Ανδρέας Παντελή.Ο Κύπριος επιχειρηματίας πρότεινε να αναλάβει χρέη προέδρου και διευθύνοντος συμβούλου στο νέο διοικητικό σχήμα, πρόταση που απορρίφθηκε.\n«Η κατάσταση είναι ανεξέλεγκτη. Δεν ξέρουμε ποιος αποφασίζει και αυτό δείχνει έλλειψη ομόνοιας και ότι κάποια πράγματα δεν έχουν εκτιμηθεί σωστά. Αν συνεχιστεί αυτό, ο Ηρακλής δύσκολα θα καταφέρει να βγει από το αδιέξοδο. Εγώ αποχωρώ» τόνισε με δηλώσεις του στο «Goal» ο Α. Παντελή.\nΜέτρα θα πάρει η διοίκηση του ΠΑΟΚ προκειμένου ο αγώνας την Κυριακή με τον Αρη προκειμένου να αποφευχθούν... παρατράγουδα στην Τούμπα. Συνάντηση με την συντονιστική επιτροπή των οργανωμένων οπαδών. Οι οπαδοί του ΠΑΟΚ δεν φαίνεται να έχουν ξεχάσει τα όσα συνέβησαν στο παιχνίδι του «Κλεάνθης Βικελίδης», όπου η ομάδα τους είχε ηττηθεί από τον Άρη με 2-0 και είχε ουσιαστικά μείνει εκείνη τη βραδιά εκτός διεκδίκησης του πρωταθλήματος.\nΟι «ασπρόμαυροι» είχαν σοβαρά παράπονα από τη διαιτησία του ρέφερι Σπάθα σε εκείνο το παιχνίδι, αφού ο «Δικέφαλος» του Βορρά έφτασε σε σημείο να αγωνίζεται με …9 παίκτες και ενόψει του κυριακάτικου ντέρμπι της Τούμπας, στις «τάξεις» των οπαδών του ΠΑΟΚ επικρατεί …αναβρασμός και θέληση για …ρεβάνς.\nΗ διοίκηση του ΠΑΟΚ πάντως είναι αποφασισμένη να αποφύγει τα χειρότερα και γι’ αυτό το λόγο ο πρόεδρος της «ασπρόμαυρης» ΠΑΕ, Θοδωρής Ζαγοράκης, ο Σπύρος Μιλιωρίδης και ο Μάκης Γκαγκάτσης θα συναντήσουν το μεσημέρι της Παρασκευής τη συντονιστική επιτροπή των οργανωμένων οπαδών, ώστε να συνεννοηθούν για το πώς θα αποφευχθούν οι ακραίες συμπεριφορές κατά τη διάρκεια του αγώνα.\nΠρώτα απ' όλα, θα υπάρξει διπλή ζώνη περιφρούρησης στο ταρτάν της Τούμπας, έτσι ώστε να αποφευχθεί η ρίψη αντικειμένων, ενώ θα είναι έντονη η παρουσία ανδρών της ιδιωτικής εταιρείας σεκιούριτι στον αγωνιστικό χώρο, καθώς και μερίδας οπαδών που χρησιμοποιούνται για αυτόν τον λόγο στους εντός έδρας αγώνες.\nΠαράλληλα, θα υπάρχει περιφρούρηση και εντός της κερκίδας, με στόχο να αποφευχθεί το παραμικρό, ενώ η συντονιστική των συνδέσμων πρόκειται να ενημερώσει όλα τα μέλη των συνδέσμων για τις αποφάσεις που θα παρθούν στη συνάντηση με τον Θοδωρή Ζαγοράκη και την ΠΑΕ.\nΤο ζητούμενο βέβαια είναι να μη συμβεί το παραμικρό, όμως στον ΠΑΟΚ θέλουν να αποφύγουν την πιθανότητα να κριθεί η συγκεκριμένη αναμέτρηση από ένα εξωαγωνιστικό γεγονός, κάτι που θα αποβεί καταστροφικό για τη συνέχεια της πορείας της ομάδας.\nΜέχρι και πριν από λίγες… ώρες όλα έδειχναν πως ο Γιόζεφ Μπουμπένκο θα αποτελούσε παρελθόν. Δεν θα συνέχιζε στον Ηρακλή. Ήταν άλλωστε ξεκάθαρη η τοποθέτησή του, πως με την παρουσία του Ανδρέα Παντελή στην ομάδα δεν είχε τη διάθεση να συνεχίσει στην ομάδα. Μετά τις χθεσινές εξελίξεις και την απόρριψη της εισόδου του Κύπριου στον Ηρακλή, το σκηνικό στην υπόθεση του Σλοβάκου τεχνικού φαίνεται πως αλλάζει και διαφοροποιείται!\nΗ αντιπροσωπεία της επιτροπής από χθες ξεκίνησε κάποιες πρώτες επαφές, μεταξύ των οποίων και με τον Γιόζεφ Μπουμπένκο, στον οποίο εκφράστηκε η θέληση και πρόθεση να παραμείνει στον Ηρακλή. Ο τελευταίος έδωσε ουσιαστικά «πρόσφορο έδαφος» και δεν ήταν απόλυτα αρνητικός. Όπως όλα δείχνουν οδεύουμε για ανατροπή του μέχρι πρότινος σκηνικού στην υπόθεση παραμονής του Γιόζεφ Μπουμπένκο! Είναι δεδομένο πως αυτές οι συζητήσεις θα συνεχιστούν και στο προσεχές διάστημα για να ξεκαθαρίσει απόλυτα η κατάσταση.\nΆνθρωπος «γενικό κουμάντο»\nΣτη συνέλευση της περασμένης Δευτέρας, είχε ειπωθεί στη συνέλευση της κατάληψης πως το πλάνο που υπάρχει, «προβλέπει» την παρουσία ενός ατόμου που θα κινεί τα νήματα στην ΠΑΕ. Σύμφωνα με πληροφορίες γίνονται παράλληλα κινήσεις, προκειμένου να οριστικοποιηθεί η παρουσία του. Όπως αναφέρουν οι πληροφορίες ο άνθρωπος αυτός έχει ποδοσφαιρικές γνώσεις και εμπειρία στο χώρο και θεωρείται σημαντική η παρουσία του, προκειμένου να αρχίσουν να προχωρούν θέματα όπως της προετοιμασίας, τις ανανεώσεις των παικτών και τις μεταγραφές. Την ίδια στιγμή γίνονται προσπάθειες για να βρεθούν τρόποι να στηριχθεί οικονομικά η προσπάθεια. Πηγη Μετροσπορ\nΑπόλυτα ικανοποιημένος ήταν χτες ο Έκτορ Κούπερ μετά τις επιτυχημένες πρώτες εξετάσεις.\nΤη γενική ευφορία από την καθαρή νίκη επί του Ολυμπιακού μοιράστηκε ,όπως ήταν φυσιολογικό, με τους ποδοσφαιριστές του στους οποίους έδωσε τα διαπιστευτήριά του.\nΤο δεύτερο βήμα ήταν η αλλαγή σελίδας και η έναρξη της προετοιμασίας για τον αγώνα με τον ΠΑΟΚ αφού δεν υπάρχει χρόνος για πανηγυρισμούς και για πρόσκαιρους υπολογισμούς.\nΟ Άρης μπήκε και επισήμως στο «χορό των πλέϊ-οφ» γεγονός που προκάλεσε επιπρόσθετη επαγρύπνηση αφού «όλα πλέον είναι ανοιχτά και πιθανά».\nΌσον αφορά τώρα την αγωνιστική εικόνα της ομάδας τα νέα είναι και πάλι δυσάρεστα αφού εκτός του Κάμπορα και του Κουλουχέρη που επιστρέφουν , όλοι οι άλλοι «προβληματικοί» παραμένουν «εκτός πλάνων». Ο μόνος που θα εξαντλήσει τα λίγα έστω περιθώρια που υπάρχουν είναι ο Τόνι Κάλβο.\nΕίμαστε ακόμη δυνατοί\nΟ Αργεντίνος τεχνικός, προτού δώσει το σύνθημα για το ξεκίνημα της προετοιμασίας , θεώρησε να καλό να αποδώσει «τα ίσα» πλέκοντας το εγκώμιο των ποδοσφαιριστών του. » Κάνατε ένα τακτικό ματς με έμφαση στην οργάνωση, στην πίεση του αντιπάλου και στη δημιουργία ευκαιριών. Το αποτέλεσμα με τον Ολυμπιακό απέδειξε για μια ακόμη φορά τις τεράστιες δυνατότητές σας. Αξίζει τον κόπο να προσπαθήσετε με όλες σας τις δυνάμεις γι΄ αυτό τον κόσμο που αξίζει μια μεγάλη διάκριση και ένα πολύ καλό δώρο».\nΣτη συνέχεια είχαμε την πρώτη καλή προπόνηση η οποία περιελάμβανε οικογενειακό διπλό με την ομάδα Κ-21, όπου πήραν μέρος κυρίως όσοι δεν αγωνίστηκαν με τον Ολυμπιακό.\nΟι εξελίξεις έχουν να κάνουν με αυτούς που βρίσκονται στην κατηγορία των «ετοιμοπόλεμων» και δεν είναι άλλοι από τους Κάμπορα και Κουλοχέρη, που απαλλάχτηκαν από την τιμωρία. Αντίθετα δυσοίωνες είναι οι εκτιμήσεις για τους δύο τραυματίες Κάλβο και Ναφτί. Ο πρώτος δοκίμασε αλλά είναι πολύ δύσκολο να παίξει στην Τούμπα ενώ ο δεύτερος «τρέχει να προλάβει» την ΑΕΚ. Πηγη Μετροσπορ\nΚυργιάκος: "Ούτε που σκεφτόμουν οτι θα είμαι στην Λίβερπουλ"\nΑπόλυτα ικανοποιημένος από την πορεία του στην Λίβερπουλ μέχρι στιγμής, παρουσιάστηκε ο Σωτήρης Κυργιάκος με συνέντευξή του στην στο επίσημο περιοδικό των «κόκκινων».\nΤα πρώτα αποσπάσματά της, είδαν το φως της δημοσιότητας την Τρίτης με τον έμπειρο αμυντικό να μιλάει για τις πρώτες του εμπειρίες και τη σχέση του με τους οπαδούς: «Είμαι ικανοποιημένος με την απόδοσή μου. Έχω καλή σχέση με τους οπαδούς και βλέπω ότι τους αρέσει που τα δίνω όλα για την ομάδα όταν παίζω», τόνισε αρχικά και συνέχισε: «Μερικοί συμπαίκτες μου είπαν ότι έχω γίνει το αγαπημένο παιδί των φιλάθλων και είμαι πολύ υπερήφανος για αυτό, γιατί είναι σημαντικό για έναν ποδοσφαιριστή να μείνει ως καλή ανάμνηση όταν θα φύγει από την ομάδα».\nΌταν μάλιστα ζητήθηκε από τον «Sotis» να κάνει τον απολογισμό της χρονιάς, εκείνος έδωσε μικρή παράταση: «Δεν είναι ώρα για υπολογισμούς. Πρέπει να συνεχίσουμε μέχρι το τέλος και το καλοκαίρι να καθίσουμε και να αναλύσουμε τι κάναμε τη σεζόν που πέρασε. Αυτό ίσως να μην είναι εφικτό μέχρι τον Ιούλιο, γιατί έχω το Παγκόσμιο Κύπελλο με την Ελλάδα και αν είμαι υγιής θα είμαι στην αποστολή της ομάδας. Αυτή τη στιγμή το μυαλό μου όμως είναι στην Λίβερπουλ και αν τελειώσουμε τη σεζόν με ένα τρόπαιο, θα σημαίνει ότι η χρονιά είναι επιτυχημένη για εμένα. Το προηγούμενο καλοκαίρι δεν σκεφτόμουν καν ότι θα έπαιζα στην Λίβερπουλ».\nΛίγες μέρες μετά την εκλογή του ως κορυφαίου της χρονιάς από τους παίκτες της Πρέμιερ Λιγκ, ο Γουέιν Ρούνεϊ τιμήθηκε και πάλι, αυτή τη φορά από τον Σύνδεσμο Ποδοσφαιρικών Συντακτών της χώρας (FWA).Ο επιθετικός της Μάντσεστερ Γιουνάιντετ, παρά την αγωνιστική αδράνεια στην οποία βρίσκεται λόγω του τραυματισμού του, δεν παύει να γίνεται δέκτης της αναγνώρισης της προσφοράς του από παντού.\nΣτα της ψηφοφορίας, ο Ρούνεϊ συγκέντρωσε το 80% των ψήφων για την ανάδειξη του κορυφαίου της χρονιάς, με τον Ντιντιέ Ντρογκμπά να έρχεται δεύτερος σε προτιμήσεις και τον Κάρλος Τέβες να καταλαμβάνει την 3η θέση.\n«Είμαι πολύ χαρούμενος που κερδίζω ένα βραβείο με τόσο μεγάλη ιστορία όπως αυτό της FWA ακολουθώντας πληθώρα εξαιρετικών ποδοσφαιριστών του παρελθόντος που τιμήθηκαν από το 1948. Με κάνει πραγματικά υπερήφανο», υποστήριξε ο παίκτης στο περιθώριο της εκδήλωσης της βράβευσής του.\nΝα θυμίσουμε ότι μέχρι στιγμής (και πριν να τραυματιστεί) ο Γουέιν Ρούνεϊ σημείωσε 34 τέρματα σε όλες τις διοργανώσεις φέτος.\nΚόπα Λιμπερταδόρες-Προβάδισμα πρόκρισης για Κρουζέιρο και Ουνιβερσιντάντ\nε χατ-τρικ του Τιάγκο Ριμπέιρο η Κρουζέιρο νίκησε 3-1 τη Νασιονάλ από την Ουρουγουάη και απέκτησε σαφές προβάδισμα πρόκρισης για τα προημιτελικά του Κόπα Λιμπερταδόρες. Το ίδιο ισχύει και για την Ουνιβερσιντάντ από τη Χιλή η οποία έφυγε νικήτρια με 1-0 από τη Λίμα με αντίπαλο την Αλιάντσα. Ανοιχτούς λογαριασμούς άφησαν Ονσε Κάλντας και Λιμπερτάντ.ο κρεσέντο του Τιάγκο Ριμπέιρο στο πρώτο ημίχρονο ήταν αυτό που χάρισε στην Κρουζέιρο τη νίκη επί της Νασιονάλ. Η περυσινή φιναλίστ της διοργάνωσης άνοιξε το σκορ στο 7ο λεπτό με τον Ριμπέιρο ο οποίος βρήκε δίχτυα άλλες δύο φορές, στο 22ο και 42ο λεπτό. Οι φιλοξενούμενοι έμειναν ζωντανοί στο κυνήγι της πρόκρισης χάρη στο γκολ του Μάριο Ρεγκέιρο στο 50ό λεπτό. Ο επαναληπτικός διεξάγεται την προσεχή Τετάρτη (05/05).\nΜε τον αέρα του φαβορί θα υποδεχθεί την επόμενη Πέμπτη στο Σαντιάγκο της Χιλής η Ουνιβερσιντάντ την Αλιάντσα μετά τη νίκη με 1-0 στη Λίμα. Το γκολ που έκρινε την αναμέτρηση πέτυχε 4 λεπτά πριν τη λήξη ο Ντιέγκο Ριβαρόλα.\nΗ έκπληξη της ημέρας σημειώθηκε στην Κολομβία με τη νικήτρια του τροπαίου το 2004, Ονσε Κάλντας να παραχωρεί "λευκή" ισοπαλία στη Λιμπερτάντ. Η ρεβάνς διεξάγεται την επόμενη Πέμπτη στην Ασουνσιόν.\nΣτο μεταγραφικό στόχαστρο της Μάντσεστερ Γιουνάιτεντ βρίσκεται ο Κροάτης μέσος της Τότεναμ, Λούκα ΜόντριτςΣύμφωνα με τον αγγλικό Τύπο, οι "κόκκινοι διάβολοι" ετοιμάζουν πρόταση ύψους 25εκατ. λιρών στην ομάδα του Λονδίνου για την απόκτηση του 24χρονου άσου ο οποίος προορίζεται για αντικαταστάτης του Πολ Σκόουλς.\nΠαράλληλα όμως το ενδιαφέρον για τον Μόντριτς, σημαίνει ότι και το μέλλον του Μάικλ Κάρικ στο "Ολντ Τράφοντ" είναι αβέβαιο.\nΟ πρώην παίκτης της Τότεναμ δεν είχε καλή παρουσία στην φετινή σεζόν και δεν αποκλείεται να επιστρέψει στην ομάδα του Λονδίνου ως μέρος της μεταγραφής του Μόντριτς μιάς και ο Χάρι Ρέντναπ εκτιμά ιδιαίτερα τις ικανότητες του.\nΟ Μόντριτς μετακόμισε στην Τότεναμ το 2008 από την Ντιναμό Ζάγκρεμπ έναντι 16,5 εκατ. λιρών και υπέγραψε συμβόλαιο για έξι χρόνια.\nα αποχωρήσει από την Μάντσεστερ Σίτι αν δεν του αρέσει είπε ο Ρομπέρτο Μαντσίνι στον Κάρλος Τέβες, κάτι για το οποίο ισχύει και για τον Αντεμπαγιόρ. Μπορεί ο Αργεντινός άσος να διανύει εξαιρετική σεζόν φέτος με 28 γκολ συνολικά, ωστόσο δεν δείχνει να περνάει καλά στην Αγγλία με αποτέλεσμα να δηλώνει συχνά-πυκνά την δυσαρέσκεια του για τον τρόπο ζωής στο "νησί".\nΜε δηλώσεις του ο προπονητής της Μάντσεστερ Σίτι Ρομπέρτο Μαντσίνι, άνοιξε διάπλατα την πόρτα της εξόδου στον 26χρονο επιθετικό, λέγοντας πως αν δεν νιώθει καλά στην ομάδα τότε θα πρέπει να αποχωρήσει.\n"Όταν ένας παίκτης υψηλού επιπέδου δεν νιώθει καλά κάπου, τότε είναι καλύτερα να βρει άλλη ομάδα. Αυτό ισχύει και για τον Τέβες, όπως και για τον Αντεμπαγιόρ. Για εμένα είναι σημαντικό όταν δουλεύεις σε μια ομάδα, να είσαι ευτυχισμένος που δουλεύεις εκεί.\nΔεν είναι καλό για τον σύλλογο και την ενδεκάδα όταν ένας παίκτης δεν είναι χαρούμενος. Δεν ξέρω αν ο Τέβες δεν νιώθει καλά εδώ, όμως πρέπει να συγκεντρωθεί γιατί έχουμε τρία κρίσιμα παιχνίδια στη συνέχεια".\nΜε ποινή φυλάκισης 3-5 χρόνων κινδυνεύει ο Σεμπάστιαν Λέτο, σε περίπτωση που κριθεί ένοχος για το πλαστό διαβατήριο που του έδινε την ιταλική υπηκοότητα. Η υπόθεση των πλαστών διαβατηρίων στην Ιταλία φαίνεται πως επηρεάζει πολύ και τον μεσοεπιθετικό του Παναθηναϊκού Σεμπάστιαν Λέτο, ο οποίος εμπλέκεται στην συγκεκριμένη υπόθεση, καθώς και ο ίδιος είχε στα χέρια του ένα από αυτά.\nΜαζί του μπλεγμένοι είναι και οι Πλασέντε της Μπορντό, Χουάν Πάμπλο Καρίζο της Σαραγόσα και Ζουάν της Εσπανιόλ. Κοινός παρονομαστής; Είχαν την ίδια μάνατζερ (Μαρία Ελένα Ταντέλντι), η οποία εμπλέκεται και αυτή στην όλη υπόθεση.\nΣύμφωνα με ισπανικό δημοσίευμα, Ομοσπονδιακός δικαστής στην Αργεντινή διέταξε να κοινοποιηθεί ψήφισμα για τους ποδοσφαιριστές, σύμφωνα με το οποίο μόλις γυρίσουν στην πατρίδα τους, θα πρέπει να παρουσιαστούν αμέσως στο δικαστήριο για να καταθέσουν.\nΜάλιστα στην υπόθεση έχουν βρεθεί ορισμένες νέες αποδείξεις, που ίσως παίξουν σημαντικό ρόλο στην όλη ιστορία, που θα φέρει σε δύσκολη θέση τους τέσσερις παίκτες.\nΤο φαινόμενο με τα πλαστά ιταλικά διαβατήρια από Αργεντινούς παίκτες, είναι κάτι που απασχολεί αρκετά χρόνια τις Αρχές και αφορά πάνω από 200 ποσοσφαιριστές.\nΣε περίπτωση που τελικά κριθούν ως ένοχοι, κινδυνεύουν με ποινή φυλάκισης από τρία έως και πέντε χρόνια!\nΟ Τύπος στην Αργεντινή θέλει να ξεκ�